- maiatzak 17, 2018\nAktibidade hau itxeko ritmo politxian ibiltzia eta jeisteko teknika aparta eukitzia biharrezkua zan, eta Gorkak bi baldintza horiek betetzen ditxu. Horrez gain, gazte izatia eta super motibauta egotia ere bere alde. Eta horrela bota nion Moskowa eskixekin bajatzeko baldintza onak egon ahal ziala astebukaeran.\nEgoeren berri jakin nahixan, asteazkenian bujarueloko aterpetxera deitxu genduan. Momentu horretan arriskutsu zaola mendira urtetzeko, elurjausi arriskuen eskalan bostetik 4ko arriskua ematen zabelako. Halere, pare bat egunetan egonkortuko zabala. Hori bai, edozein ekintza itxeko goizez ibili bihar ginala.\nDudatan egon ginan zapatillekin egin gerturaketa edo behetik zuzenian eskiatzeko botak jantzitxa. Azkenian botekin jun ginan.\nHortik zuzenian ekialderuntz, goruntz hasi ginan. Bazakigun bajatzen zan errekastuan ezkerretik ixo bihar ginala. Elurjausi galant bat zauan beheraino, eta hori ez harrapatzeko, zuzenegi hasi ginan ixotzen.\nGoiko partian ere elurjausi gehixo zaozen. Behian ikusi genduana zan handixena, seguruenez Monferrateko marmoladatik bertatik jausitxakua izango zan. Aurreko egunetan elurjausi aktibidade handixa egon zala igartzen zan. Horrek segurtasun handixa eman zigun, ematen zuan purgau biharrekua purgauta zaola, jausi biharrekuak jausitxa. Ufffa, eskerrak!!!\nKrokisetan begira, eskixen egin izanan erreferentzia gehixegirik ez zauan, baina Xabi Gatonek bazaukan bere blogian aipamena. Hauek maila handixa dauke eskixekin, eta horrek errespetua ematen zigun, baina 45-50º eskiatzeko gai ginala argi zaukagun, batez ere udaberriko baldintzekin. Beti ere ikusi bihar ze baldintza topatzen genitxuan\nEguna argitzen, Moskowa korredoria urrutitik ikusi genduan. Bestela, gora allau eta parez pare euki arte ez da ikusten. Inguruko mendixetan esperota baino elur gutxio ikusten zan, 3000mtan 4 metrotik gora egon bihar zala kontutan hartzen. Baina konturatu ginan ondo purgauta zaola. Panticosa ingururutz begiratzen dana zuri zuri ikusten zan, baina Vignemaleren alde guzti honetan 1500m inguruko paretzarrak eta maldatzarrak daoz, eta ez zauan oso txuri, haitz guztiak ondo purgauta zaozen.\nTapou eta Moskowan arteko lautadatxuan gaozen, azkenian parez pare resaltia eta Tapouko iparra, oso eskiablia baitxa ere. Baina gaurkuan atentziua Moskowan zaukagun.\nPurgauta eta pelauta egon arren, Xabin goiko argazkixan ikusten dan resaltia oso tapauta zauan. Hauek jeitsi zaben lekutik elurra bajau izanan kanaltxo bat zauan, eskiatzeko zaila, patineko kantuak ezin elurra ikutu. Baina ezkerreko haitz guztia tapatuta zauan, zati zabal bat ikusten zan resaltian gainian. PRIMERAN!!!! IUJUUUU!!!!\nHainbeste bero egin bihar zuan, beldurretan geundela aber eguzkixak bide hori txafauko ote zuan, eta hori pasatuz gero, marra berdia daon jeitsiera egiten saiatuko ginan, kerizpia berandu galtzen duan tubua. Gorkak, bigarren lerro horretatik ixotzia erabaki zuan, hortik jeitsiera nola izan leiken ikusteko.\nNi jeitsi nahi nuan lekutik gora nijuan. Ixotzeko primeran zauan elurra. Iritsi nintzan Lady Lister baino pixka bat goragora. Baina goitxik... beste itxura bat zeukan. Sekulako malda zeukan. Ez nintzan ausartu bakarrik jeistera, nahiz eta baldintza onak zaudela ematen zuan.\nGoixan eguzkixak ematen zion lekuan pixkatxo bat bigundu zuan, baina oindiok gogortxo zauan. Baina, demaseko malda dauka honek!!! pentsatu nuan\nGorka iritsi bitartian, Cerbillonako tontorra in eta glaziarrera bajau nintzan eskiatzen eta Cerbillonako lepora jun nintzan. Hemendik ere badago beste jeitsiera klasiko bat, Cerbillonako Kanal handia (entzun dot batzuk bajauta dakela, baina interneten ez dot ikusi erreferentziarik), eta honako sarrerak ze itxura zeukan ikustera jun nintzan. Uffa, goiko partian haitz asko ikusten ziala begitandu jatan. Purgatuegi zaola, seguruenik elur gehixegi eukiko zualako kanaletik purga handixa egongo zala iruditu jatan\nGorka Lady Lister lepuan. eskumatan Cerbillona\nTontorrera allau nitzanian, Gorka kranpoiak kentzen zabilen. Esan zidan berak ixo zaban tubuan alternatiba ez zaola batere ondo. Elurra jeistian kanala zaola, zulua tubo erdixan, eta sarrerako malda ere oso pikua zala, aldapa handixaua zeukala. Gainera horra sartzeko asko itxoin bihar genduan eguzkixak emateko. Beraz, ez zauan dudarik, nik ixotakotik bajauko ginan, Xabi Gatonek eta bajau zabenetik.\nNi aurretik abantau nintzan beheruntz eskiatzen. Baina ertza laga eta maldan sartzeko momentuan kangelua sartu jatan, jajaja. Mutxa pierra y mutxa hostia, baina mendixan potruak ixotzen jataz, eta aurten batere ibilibe oindiokan gehixo!!\nZati bat Gorkak, beste bat nik. Txandaka hasi ginan bajatzen. Udaberriko baldintzak egon arren, ez zan komeni estropozurik egiterik. Elurjausixen surkuek ere ez ziguten gehixegi disfrutatzen lagatzen. Baina egixari zor, kriston baldintza onak aurkitxu genitxuan. Oin hemendik begiratzen, penaz ez nualako birritan bajatu. Baina momentu hartan... Zezena parian eukitxa zela aldatzen dan perspektibia, kar kar kar\nBehin zailtasuna pasatuta lasaitu ginan eta 1200mtako jeitsiera zaukagun aurretik. Nik pertsonalki pentsatzen nuan gehixo disfrutatuko genduala geratzen jakunakin. Mendebaldera orientatutako jeitsiera zuzen-zuzena da. Baina elurjausi bola gogorrak zaozen, seguruenik pare bat astetan desagertuko dianak. Elurra ere leku batzutan ustel xamar zauan. Halere beste leku batzutan bai, gozatzeko udaberrikua zauan eta gozatu genduan.\nHurrengo egunian Otal itxeko asmua zaukagun, beraz, Bujaruelon lo egingo genduan baitxa ere. Bujaruelora bajauez gero, 13:30 ingurutik gabera arte ospakizunetan garagarduak eraten, mozkor ederra hartu bihar genduan. Hori saihesteko, aktibidadia pixkat luzatzia pentsatu genduan. Cerbillonako kanal zuzena behetik ikustia proposatu nion Gorkari. Bero itxen zuan, fusiozko elurjausixen arriskua beraz. Baina behetik ematen zuan dana purgauta zaola, eta bada ezpada al loro genbiltzan zaratarik entzuten bagenduan.\nGoixan elur asko ez zauala ikusten zan. Halere, normalian eukitzen duan resaltia nahiko juntauta zaola ematen zuan. Edozein kasutan oso zuzena da, 1500metro deskansorik gabe. Bestian tensiua pasau banuan, honetan ez dot nahi pentsatzia ere, kar kar kar.\nLainotzen hasitxa zauan dagoeneko. Lainuak eguzkixan berotik babesten gintuan, baina hurrengo egunerako rehielua kaltetuko zuan. Eskerrak gaurkuan egin genduan Moskowako plana. Bai asmau ere. Bai tokau ere, egun aparta!!\nAra bailara Bujaruelo Cerbillona lady lister mendi eskia Moskowa Vignemale\nKokapena: Refugio de Bujaruelo, Calle Única, 22376 Torla-Ordesa, Huesca, España


Begiratoki panoramiko berria estreinatu du Itsaslurrek | Visit Enkarterri\nMuskizek begiratoki bat jarri du antzinako El Castillo meatze-zamalekuan2021-01-29\nItsaslabarren ertzetik bihurka doan pasealekua da Itsaslur, La Arena hondartzako sekulako ikuspegien artean. Eta, gaurtik aurrera, inoiz baino hobeak izango dira ikuspegiak, Kobarongo El Castillo zamalekuko begiratokia berreskuratu baitu Muskizek. Kostaldeko ikuspegi izugarria eskaintzen du, Castro Urdialesetik (Kantabria) Luzuero alderaino. Plataforma berriak hondartzako itsasaldien izugarrizko atzera-egiteak ikusteko aukera ematen digu, Bizkaiko bigarren hareatzarik handiena agerian uzten baitu.\nGarai batean, ordea, Bizkaiko meatze-barruti handienetako bat izan zen Itsaslur. Ibilbidean zehar agertzen diren aztarnek meatze- prozesuaren urrats guztietatik gidatzen gaituzte, erauzketatik ontziratzera arte: kiskalketa labe zaharrak, antzinako meatze-trenbidea, El Castillo karga-lekuko aztarnak, Josefa meategia eta La Galernako tunela, besteak beste.\nHondartzako mareek atzera egiten dutenean, desagertutako aireko tranbia baten oinarriak agerian geratzen dira, dunen azpian lurperatuta. Tranbiak burdin minerala garraiatzen zuen La Arboledatik Campomareko garbitegietaraino. Europako luzeena izan zen, 8 kilometrorekin.\nBegiratokiaz gain, inguruko meatze-iraganeko ondare-elementuak zaindu eta berreskuratzeko proiektua sustatzen ari da Muskizko Udala. Itsaslur bat dator Santiago Bideko Kostako Ibilbidearekin, eta, horregatik, erromesak eta ibiltariak erakarri ditu mendeetan zehar.\n❱ Ikuspegiak pasealekutik.


Aparkaleku gehiago sortuko ditu Eibarko Udalak 2022an - Deia\nAparkaleku gehiago sortuko ditu Eibarko Udalak 2022an\ndeia.eus | eibar 06.01.2022 | 17:49\nEibarko Udalak aparkaleku gehiago sortuko ditu 2022an. Besteak beste, ibilgailuak aparkatzeko plaza gehiago eraiki nahi ditu Ardantzan, Ipuruan, Barrenan, Amañan, Urkin edo Jardiñetan.\n2022ko ekitaldian, Eibarko Udalaren lehentasunezko ardatzetako bat hirian aparkaleku berriak sortzea izango da. "Behar horretaz jakitun, 2021ean zehar, Udaletik urrats garrantzitsuak eman ditugu aparkaleku-plazak sortzeko, bai erdialdean, bai auzoetan; hala, herritarren beharrei erantzuten saiatu gara, betiere espazioaren mugak kontuan hartuta eta ahalik eta eragin gutxien sortuz", adierazi du Jon Iraola alkateak.\nBestalde, aparkalekuen udal planari esker 2021. urtean 'Errebal Plazia' funtzio anitzeko eraikinaren aparkaleku-gune berria ireki da, alegia, 200 plaza berri gehiago herrigunearen erdian; haietatik 101 emakidako garajeak, eta beste ehun bat txandakako parking bat; eta horrek guztiak, neurri handi batean, arindu egin du inguruko aparkalekuen beharra.\nPlan hauen berri eman ondoren, Jon Iraola Eibarko alkateak zera adierazi du: "Gobernu Taldearen lehentasunetako bat, udal Plan Estrategikoan jasotako erronketako batekin bat etorriz, herriari eta erdiguneari, bereziki, aparkaleku gehiago ematea da, eta horren inguruan hilabeteak daramatzagu lanean, hain zuzen, herritarren premiei ondoen erantzungo dien kokaleku egokia topatzen".\nJon Iraolaren hitzetan, txandakako parking gehiago eginez "gure asmoa da erdigunean dagoen aparkaleku falta arintzea, eta, era berean, ahal den neurrian, erdigunean dagoen merkataritza-jarduerarako eta eskaintzen diren gainerako zerbitzuetarako irisgarritasuna erraztea.".\n4.589 haur eta gaztek jaso dituzte aurtengo edizioan udal laguntzak Eibarren.


Euskal Herria | Emeki Kunama\nEuskal Herria, Justizia apirila 11, 2018 Utzi iruzkina\n[El Correoko zuzendari ordea den Alberto Ayalaren bi artikulu hauetan oinarrituta: Perplejidades varias eta El paraguas laboral del PNV]\n“Me metí en esto por convencimiento de Justicia y quizás debería haber reflexionado más las consecuencias”. Ainhoa Alberdiren esaldi hau ezin izan dut gainetik kendu irakurri nuenetik. Ustelkeria eta iruzurra salatzeagatik 9 urte daramatza infernuan. Salaketak bere bizitzan izan dituen ondorio latzak sufrituta, agian, atzera begira, ez luke berriro egingo.\n“Alberdi narró cómo, tras denunciar el caso, «una persona política», de Bizkaia, «conocedora de cómo funcionan estos asuntos», de la que no quiso confirmar ni su nombre ni si milita en el PNV, le aconsejó que dejara de presentarse a concursos públicos porque no iba a ganar ninguno más.”\nAurreko astean gure lehengo auzokide batekin egin genuen topo (orain bi urte aladatu ginen etxez). “Ez dakizue zer gertatu zaigun!” esan zigun. “Auzoan hoditeria guztia aldatzen ari zirela aprobetxatuz, gure bi portaletako ur zikinen hodiak ere aldatzea proposatu ziguten. Langileak, aparatu guztiekin, bertan zebiltzanez, merkeago aterako zitzaigula. Gure etxeetako hodiek urte asko omen zituzten, onartu genuen eskaintza.”\n“Jaitsi ziren langileak behera eta… sorpresa! Gure etxeetako ur zikinen hodiak apurtuta zeuden auskalo noiztik. Pentsa! Arratoiak, arratoiak eta arratoiak, dinosauroen tamainakoak, mugimedu etengabean, beren saltsan. Nazkagarria! Kare bizia erabili behar izan zuten hura guztia garbitzeko, imajinatu! Urte hauetan gutako inor ez kutsatzea mirari bat izan da!”.\nHan genuena, etxe azpian, urteetan zehar, ustelkeriaren habitat okaztagarria zen, guretzat arriskutsua, arratoientzat paradisua. Gu bertan bizi ginenean ikusten genituen arratoiak, noizean behin, zakar artean. Lehen pisukoak, behin, logelan aurkitu zuen bat. Senarrak akabatu zuen.\nLangileek ezikusiaren egin zezaketen, etxe azpian aurkitu zuten ustelkeriaren berri ez eman. Baina ez, komunitatean sor zitezkeen haserre, gatazka, eta arazoen gainetik, bizilagunen osasunaren alde egin zuten. Gogorra izan omen zen bilera, baina auzokideek egindako lana eskertu zieten langileei. Hori da normalena, ustelkerian bapo bizi garen arratoiak ez bagara behintzat.\nOrain errenta aitorpena egiteko epea zabalduko da. Diputazioek esango dute iruzurraren eta ustelkeriaren kontra gogor egingo dutela. Jarriko digute telefono bat, ere, norbait iruzurra egiten ikusten badugu sala dezagun. Gertatzen dena da “La casa de papel” seriea ikusi berri dudala; jada ez dakidala zein den ona eta zein txarra. Eta Ainhoa Alberdiren kasua ezagututa, nork esaten dit niri telefono hori ez dela amarru bat iruzurra salatzen duena harrapatzeko?\nIkastolako guraso erdaldunak kexu dira\nEuskal Herria urria 7, 2017 Iruzkin 1\nOstiral arratsetan edozer gerta daiteke lan aste osoko nekea eta garagardoak nahasten direnean. Normalean txikikeriez jarduten dugu, azaleko kontuez, baina egun hartan udazkeneko hego haizeak eraginda-edo, ez baitzen ilargi beterik, guraso erdaldun batek bota zuen bere ahotik inoiz entzutea espero ez nuena.\nEuskararen egoera gure ikastolan dramatikoa da, tragedia bat, hobe esanda. Ni 73koa naiz. Alaba ikastolan hasi zenean uste nuen bere ikaskideen guraso gehienak euskaldunak izango zirela, frankismoa bizi gabekoak izango zirela ziurtzat hartuta. Bada, ez. Frankismoa bizi gabekoak ziren, bai, baina gehienak erdaldunak. 2 urteko gelan, 3 urteko gelan, ume gehienek gaztelaniaz egiten zuten. Pentsa, hortik aurrera. Gurasoen artean dena gaztelaniaz. Taldeko bilerak bi hizkuntzetan baina beti gaztelania gailentzen.\nSemea hasi zenean zorte hobea izan genuen. Baina hirugarrenarekin berriro erdal giroa nagusi.\nJakina, nik ohiko faseak pasa ditut kontu honekin. Hasieran Santxo Indartsua nintzen. Bilera bakoitzaren ondoren ohartxoa idazten nuen, bakarkako bileretan gaia ateratzen nuen, seme-alabei eta beren lagunei euskaraz egiteko esan…\nGero Santxo Jakituna izatera pasa nintzen. Proposamen hausnartuagoak eta arazoa konpontzeko eraginkorragoak izan zitezkeenak eginez. Esaterako, gela batean guraso euskaldunen haurrak jartzea eta bestean gainerakoak. Baina ez, hori diskriminatzailea omen, horrela erdaldunek ez dutela euskaraz ikasiko… Niretzat, ordea, hori da haurrek euskaraz egin dezaten aukerarik onena (baina ez bermea!). Oroitzen dut irakasle bati bilera batean esan niona: nik euskara kontuarekin amore ematen dut. “Ez esan hori! Guk amore ematen badugu, akabo!”.\nBerranduago entzun nuen orduz kanpoko eskolak jarri nahi zituztela ikasleentzat ikastolan, euskaltegi moduko bat, EGA ateratzeko. Hor, jada, Santxo Panza modura pasa nintzen.\nEta esango didazue, “bada, Santxo Panzak ez luke euskararen egoera larriaren inguruko testurik idatziko. Oraindik Santxo Jakitunaren eta Santxo Indartsuaren hondarrak gelditzen zaizkizu!”.\nEz dakit. Gauza da hego haizez eta garagardoz zipriztindutako ostiral hartan inoiz espero ez nuena entzun nuela: “yo le apunté a mi hijo a la ikastola para que aprendiera euskera, y no sabe hablar. Si llego a saberlo lo llevo a…”.\nGasteizko udaltzaingoa, PL2 eta ELA\nELA, Euskal Herria uztaila 24, 2017 Iruzkin 1\nBigarren aldia da berbera gertatzen dela. Orain dela hilabete edo urte gutxi batzuk, elur bolatxo bera bultzatu zuen maldan behera norbaitek, interesatuki, bueltaka-bueltaka erraldoi bihurtu eta, jendearen nahasmenaren artean, ELAren lokalaren kontra jo zezan.\nKontua oso sinplea da, eta horregatik hemen azalduko dut, asmo oneko jendeak istorioa erraz uler dezan, benetan erraza baita:\nGasteizko udaltzainen artean mugikortasun prozesu bat abiatzen da. Eskaintza ateratzen denean, ez da zerbitzu guztietan euskara eskatzen. Arbitrarioki hautatutako zenbait postutan soilik eskatzen da euskara. Guk esaten dugu hori ezin dela izan. Udaltzaingoko zerbitzu guztietan eskatu behar dela euskara, herritarrei arreta euskaraz bermatu ahal izateko. Nola konpon daiteke hori? Nola lor daiteke euskarazko arreta Gasteizko Udaltzaingoan postu gutxi batzuetara ez mugatzea? Aurreko eskaintzari demanda bat jarriz. Eta horixe izan zen egin genuena, eta horixe izan da orain irabazi duguna (udalak eta udaltzaingoko jefaturak gauzak gaizki egin zituztelako).\nZer esan nahi du horrek? Horrek esan nahi du aurreko eskaintza bertan behera gelditzen dela, eta eskaintza berria egin behar dela, udaltzaingoko zerbitzu guztietan euskara bermatuz. Hau da, erabakia ona da euskaraz bizi nahi duten Gasteizko biztanleentzat, eskaintza berrian arreta euskaraz jasotzeko aukera zerbitzu guztietara zabalduko baita.\nZer gertatzen da? Epaia sartzean mugikortasun prozesu hori hasi aurretiko egoerara itzuli behar luketela udaltzainek (horrek ekarriko luke arreta zerbitzu zentralera PL2 gabekoak itzultzea). Dena den, anabas handiegia ez sortzearren, saiatuko da eskaintza berria azkar egin eta udaltzainak zuzenean postu berrira pasatzen, lehengo lekura itzuli gabe. Horregatik ari gara epaia urtarrilean indarrean sar dadin saiatzen (printzipioz irailean sartuko litzateke), ez daitezen udaltzainak eskaintza aurreko postura itzuli, ondoren eskaintza berriko postura pasatzeko; eta bide batez, arreta zerbitzu zentralean ez gaitezen itzuli, epe laburrerako bada ere, zerbitzua euskara bermatu gabe ematera.\nGauzak hala izanda, irakurri orain Noticias de Alavan larunbatean argitaratu zuten albistea. Zer iradokitzen dizue? Balirudike ELAk udaltzainei euskara exijitzearen kontra egiten duela, hain justu egia alderantzizkoa denean. Jakina, behin albiste hori eskura izanda, estima handirik ez digun jendeak badauka munizioa gure kontra kargatzen jarraitzeko, hain da jolas erraz eta bihotz-altxagarria!\nELA euskararen aldeko agente aktibo bat da, eta halaxe izaten jarraituko du, azken kongresuan onartu genuen “EUSKARAZ LAN EGITEKO ESKUBIDEAREN ALDE\nASIMILAZIO KULTURALAREN KONTRA” ebazpenak dioen moduan.\nMendira joan burujabetza prozesua atzeratzeko?\nBurujabetza, Euskal Herria maiatza 5, 2017 Iruzkin 1\nInteresez irakurri dut Xabier Letonak Mario Zubiagari egin dion elkarrizketa Argian. Hiru ohartxo egin nahi nituzke:\nZubiagak dio burujabetza sozialerako indar metaketa eta Gure Esku Dagoren (GED) egungo dinamika ez direla kontrajarriak. Esango nuke halaxe ikusten duela ELAk ere, azken Aberri eguneko agiria irakurtzea edo ELAko militanteek GEDen galdeketetan izaten ari diren parte hartze aktiboa ikustea.\nDio Lizarra eliteen prozesua izan zela. GED ez dela eliteen prozesua, mugimenduan inplikatzen diren herritarrak joango direla norabidea zehazten. Ederki. Baina iruditzen zait garrantzitsua dela, ere, burujabetza prozesua, gehiago itxaron gabe, abian jarri nahi duten eragileek estrategia, epe eta eta helmuga, zein tarteko helmuga batzuk, adostea aurrera egin dezagun. Ez daitezen beste hamar urte pasa, autogobernu lan taldeetan, geldirik, zenbaitzuk ez dutelako prozesua abiatu nahi, oraingoz.\nIldo horretan ulertu behar da Elorrietaren, zein ELAren, proposamena. Adostu dezagun bide bat abiatzeko prest gaudenak, martxan jartzeko.\nHorregatik harritu egin nau elkarrizketa amaierak: Zubiagak kezka azaltzen du ELA ez ote den mendira joango, bere autonomian eroso, neoliberalekin ezer ez adosteko aitzakiarekin, prozesua bost-hamar urte atzeratzeko. Hain justu, ELAk egiten duen proposamena kontrako zentzuan doanean. Hau da, prozesua abiatzeko, geldirik egon nahi dutenen zain egon gabe, jar gaitezen martxan, baina ez mendira joateko, burujabetza eskuratzeko baizik.


Hasiera ERRESUMA BATUA FOOTBALL STORIES Ingeles futbolariak Brandon Williams Childhood Story Plus Untold Biography Facts\nGure Brandon Williams Biografiak bere Haurtzaroko Istorioa, Haurtzaroa, Gurasoak, Familia, Neskalaguna / emaztea, Bizimodua, Ondare garbia eta Bizitza pertsonala buruzko gertaerak kontatzen dizkizu.\nLaburbilduz, goitizena duen futbolari profesional ingelesaren historia emango dizugu "Bran“. Bere bizitza istorioa hastapenetatik hasi zen, jokoarekin famatu egin zen arte.\nBai, denek dakite ezkertiarra dela, ausarta, fisikoa eta idazteko momentuan, lekuz aldatzeko Luke Shaw Young.\nHala ere, futbol zale gutxi batzuek bakarrik irakurri dute Brandon Williamsen Biografia, eta hori nahiko interesgarria da. Orain, gehiagorik gabe, has gaitezen.\nBrandon Williams Haurtzaroko istorioa - Familia aurrekariak eta lehen bizitza:\nBrandon Paul Brian Williams 3ko irailaren 2000an jaio zen gurasoek Manchester hirian (Erresuma Batua).\nFutbolaria, ingeles zuri-familia sustrai batekoa, milurteko berriaren hasieran jaio zen, lehen esan bezala eten teknologikoak gertatuko ziren urtean (2000). egia esan inoiz ez da gertatu.\nBrandon Williamsen Gurasoek 2000. urtean izan zuten, ziurgabetasunak mundua gobernatzen zuen garaian.\nEgia esan! ... 2000. urte hartan, Brandon jaio zenean, ez zen inoiz a Y2K, (milurteko akats gaiztoa). Izan ere, hegazkinak iragarri bezala, inoiz ez ziren zerutik erori.\nMisilek ere ez zuten ustekabean jaurti eta ordenagailuetan datak berrezartzeko hipotetikoa ez zen inoiz gertatu.\nAurreikusitako gertaera beldurgarri horiek ez egoteak sekulako lasaitasuna eman zien Brandon Williamsen gurasoei.\nBezala Marcus Rashford, Brandon Williamsek bere familia jatorria Manchester hiri handitik du.\nKirol ondare handia duen hiria da eta, batez ere, Europako ostatu bizienetako bat bezala etiketatua.\nGourmet afaria, upmarket upmarket tradizionala bilatzen ari zaren ala ezbenetako alepub edo gauean dantzatzeko lekua, Manchester hiriak (beheko irudian) dena dauka.\nBrandon Williams-ek bere jatorria Manchesterreko (Ingalaterra) hiri handian du.\nManchester United izarra klase ertaineko familia baten etxean hazi zen. Brandonena gurasoak batez besteko lanak egiten zituzten baina finantza heziketarik onena ez zuten Manchesterreko herritar gehienak bezalakoak ziren.\nFamilia diru-sarrera baxuko etxebizitzetan bizi zen, futboleko jarduerekin pilatutako eremuan.\nBrandon Williams Haurtzaroko istorioa - Hezkuntza eta karrerako eraikuntza:\nBa al dakizu… Bere bizitzako hastapenetan Manchesterreko neska-mutil bakoitzak aukeratu behar du ala ez a dira ERABILERA gorria OR NOISY NEIGHBOR (Sky Blue) zalea?.\nBrandon Williams- Manchester-en hazten ari den beste haur batek bezala, Gorri eta Zeru Urdina Galdera erantzun zuen. Irudi Kreditua: Twitter\nGaldera erantzutea beharrezkoa da, ziur aski ez baitu axola zure familia sustraiak hiritik kanpo dituzun ala ez.\nZure oina Manchesterren dagoen heinean, galderaren erantzuna izango duzula espero da.\nBerriz ere, galderari erantzuten dion bitartean, zure erantzuna ez dadin otoitz egin behar, adibidez, klub neutralak aukeratzea; Rochdale, Bolton Wanderers edo Wigan.\nBrandon Williamsen ustez, erantzuna sinplea izan zen.Manchester United ', klub batek bere familiako kideek babestu zuten.\nFutbol zalea izateaz gain eta eskola-aldiaren ondoren noizean behin jokoa jokatzeaz gain, Brandon txikiak bazekien futbolarekin izen bat egiteko talentua zuela.\nGaztetan hasi zen bere burua United-en akademian ikusteko ametsetan.\nAkademiaren estandarren arabera bere bidea lantzeko asmoz, ezkerreko atzerapen gogorra hasi zen partida lehiakorra jokatuz Manchesterko bertako zelaietan.\nDenbora gutxi igaro zen Man United-eko eskaut-ek gonbidatu zuten klubarekin entseguak.\nBere Brandon Williamsen gurasoen eta senitartekoen harrotasunak ez zuen mugarik ezagutzen epaiketak gainditu zituenean eta United-en akademian onartu zuten.\nBrandon Williams Haurtzaroko istorioa - Karrera goiztiarraren bizitza:\nBrandon Williamsen gurasoek ahal zuten guztia egin zuten bere karrera gaztea sustatzeko beren mutilaren bizimodua futbolean jokatzeko nahia ulertuz.\nBadakizu?… Brandonek United (6 urtekoa) sartu zuen Ameriketako aseguru korporazioan AIG klubaren kamisetak eta C Ronaldo bere ahalmenen gailurrean zegoen.\nHasieran, Brandonek bazekien teknika eta anbizio handiak izatea baino zerbait gehiago behar zuela klubaren lehiakortasun handiko akademia mailetatik igarotzeko.\nJokoaren adimena, heldutasuna, sasoi fisikoko estrategiak eta batez ere, gailentzeko pentsamolde egokia izatea aplikatu behar zituen.\nHorrek bertako mutila arrakastaz lortu zuen mailak igarotzen, kluben 23 taldeen azpiko bidea lortzeko.\nBrandon Williams Biografia - Ospearen Bidea:\n2017 / 2018 denboraldiaren hasieran, Brandon 23 azpiko kuadrillara igo zen. IEz zuen denbora asko igaro bere ezkongabeko rol helduaren prodigio bihurtu zen arte.\nBere gogortasun, heldutasun eta bere buruarenganako konfiantzagatik sari gisa, Brandon Williams-i United-en erreserbako taldeko kapitainaren besokoa eman zioten 18 urte besterik ez zituen arren zer lorpen txakurkorrarentzat.\nBrandon Williams Road to Fame Story- Bere heldutasunak liderra izatera eraman zuen.\nEzker-atzeko aukera aprobetxatuz:\nWith Luke Shaw zauriak eta Ashley Young bere onenean ez zegoela, Brandonek ahultasuna ikusi zuen Uniteden ezkerraldeko posizioan eta berehala hasi zen dardara betetzeko planak mozten.\nLehenik eta behin, Brandonek, 30ko abuztuaren 2019ean, arrakastaz borrokatu zuen Ingalaterrako gazteen selekzioan, bere CVa bultzatu zuen garapena.\nOrduan, nerabe ezkertiarra boss wowed planak mopping hasi zen Ole Gunnar Solskjaer eta Unitedeko zaleak, oro har.\nBrandon bertako jokalaria zelako Manchesterren jaio eta hazi zen (bezala Marcus Rashford), erromantizismo aparta zegoen eszenan sartu zen unean, emanaldi ikusgarria eskainiz.\nManchester United-en 2019 / 2020 denboraldiak behera egin ahala, gero eta handiagoa zen itxaropen distiratsua eskainiko lukeen edozein gauza bilatzeko. ezker-back.\nBrandon Williams-en sorrera klubaren itxaropen distira bihurtu zen, bertako izarrak denbora gutxian bere lehen ligako gola lortu baitzuen Sheffield United-en aurka, 24ko azaroaren 2019an.\nBrandon Williams-ek bere estreinako gola sartu zuen United-en 3-3ko berdinketa batean Sheffieldekin 24ko azaroaren 2019an.\nIgoera meteorologiko hori lortzea benetan ikusi da Luke Shaw Ashley Young ezkerreko atzealdearen eginkizun legitimo bat iritsi ote den beldurrez.\nDenbora kontua besterik ez zen Brandonek papera erabat aldarrikatzeko. Gainerakoak, esaten duten moduan, orain historia da.\nNor izango dira Brandon Williamsen neskalaguna eta emaztea?\nOspea eta jokatzeko estiloa izan duen gorakadarekin, ziur dago Unitedeko zale askok hausnartu dutela Brandon Williamsek neska-laguna edo emaztea duen jakiteko.\nBai! ... Ezin da ukatu berea lasai freskoa eta bildutako itxura bere jokatzeko estiloarekin batera, ez luke neska-lagun potentzial baten nahien zerrendan lehen postuan jarriko.\nZaleek galdetu dute ea Brandon Williamsek neska-lagunik edo emazterik duen.\nIdazteko momentuan, badirudi Brandon Williams-ek bere neskalagunari buruzko informaziorik ez agertzeko ahalegin kontzientea egin duela.\nHala ere, idazteko momentuan, badirudi ezkongabea izan daitekeela eta agian neska-laguna bilatzen ari zela.\nBai !! Hori egia da- Zara McDermott-en pertsonan ikusten den bezala. Orain ipuinaren berri emango dizuegu.\nZara McDermott ederrarentzako gustukoena: 24ko azaroaren 2019an Brandonek lehen ligako lehen gola lortu baino lehen, britainiar webgune ezaguna Mirror Sam Thompson errealitateko izarra den neskalaguna den Zara McDermott-ekin izugarrizko itxura du.\nBrandon Williamsek behin esan zuen Zara McDermott bere neska-laguna izatea nahi zuela.\nTxostenean, Sam Thompson (Goian irudikatutako bere froga digital mugikorrarekin) salatu zuen Brandon Williams harrapatu zuela Zara McDermott bere neska-laguna Instagram bidez harremanetan jarri nahian.\nZara ederrarentzat, Samen mutil-laguna izan arren, badirudi ez dela miresle motza.\nNork daki?… Zara agian Brandon Williamsen erorketa izan zen eta bere neska-laguna izan daiteke (edo agian ez) denbora gutxian.\nBrandon Williams bizitza pertsonala:\nFutboleko jarduera guztietatik urrun, Brandon Williamsen bizitza pertsonala ezagutzeak bere nortasunaren argazki hobea lortzen lagunduko dizu.\nHasita, figura freskoa, lasaia eta bildua da. Futboletik urrun, leku egokietan aurkitzen da askotan, ez du inoiz arazorik izaten eta bizitza zoriontsua izatearen osagaia ezagutzen du.\nBrandon Williams bizitza pertsonala futboletik urrun.\nBere bizitza pertsonalari buruz gehiago, Brandonek bizitzari buruzko ikuspegi metodikoa du, ezer ez dela zoriaren esku uzten ziurtatzen duena.\nAtea jotzerakoan aukera alferrik galtzeko denbora nahikorik ez dagoela dioen sentsazio etengabea sentitzen duen norbait da. Uniteden "ezkerraldeko" hautagaia izatea da, hain zuzen ere, bere bizitzan orain arte lortu duen aukerarik handiena.\nBrandon Williams Familia bizitza:\nBrandon harro dago bere heziketaz eta bere familiako kideek (familia zabala barne) kirolean, ez futbolean bakarrik, lortu duten altueraz.\nBadakizu?… Williams familia Manchester-en ere ezaguna da boxeoan izandako lorpenengatik Brandonen lehengusua- Zelfa Barrett-ek idatzi zuen unean Ingalaterrakoa da. Super Luma pisu txapelduna.\nBrandon Williams Zelfa Barrett boxeo ingeleseko txapeldunarekin erlazionatuta dago.\nArestian ikusi dugun bezala, Brandon Williamsen familiak Afrikan oinarritutako familia sustraiak dituen britainiar beltz beltzaren nahasketa ere badu.\nBrandon Williams Bizimoduaren Datuak:\nIdazten ari zen unean, Brandon United, Ingalaterrako klub handienean jokatzen duen futbolaria da.\nBere jokoaren goialdean egonik, zalantzarik gabe, denbora gutxian milioika futbolari bihurtuko zen. Orain bere bizimodua ezagutzeak bere bizi mailaren irudi hobea lortzen lagunduko dizu.\nBrandonek antolatutako bizitza bizi du Manchesterren, gastu irrazionalik gabeko bizitza. Asko kostatzen ez diren behar praktikoei eusten dien norbait da.\nIdazten ari garen unean, ez dago auto exotikorik, bizimodu arraroa duten futbolariek erraz nabaritzen dituzten jauregi handiak.\nBrandon Williams Bizimodua. Bizimodu garestiaren aurkako antidotoa da.\nBrandon Williams Kontatu gabeko gertaerak:\nZentzugabeko futbolaria: Lehengusu anaia izateak boxeolaria izatea esan nahi du Brandon une beroak maite zituen futbolaria dela.\nBai, erraz gal lezake lasaitasuna. Eta berarekin borroka egin nahi duten aurkariei erreakzionatu diezaieke.\nBehean ikusten denez, inork ezin du bertako Manchesterko mutilarekin nahastu. Ez zen onena Neal Maupay borrokara deitzeko.\nBrandon Williams- Zentzugabeko atzelaria. Irudi-kreditua: ManchesterEveningNews\nBrandon Williams izena duen 10 pertsona ezagunenetako gazteena da: Google-n "Brandon Williams" izena bilatzen duzunean, litekeena da pertsona ospetsu askoren izen bat topatzea.\nWikipediaren arabera, 10 pertsona ospetsu daude. Brandon Williams (gurea) da haien artean gazteena. Begiratu beste 9 Brandon Williams-en identitatea Wikipediaren arabera.\nBrandon Williams izena daramaten beste 9 pertsonen artean gazteena da.\nEGIN BEHARKOZ: Eskerrik asko gure Brandon Williams Childhood Story Plus Untold Biography Fact irakurtzeagatik. At LifeBogger, zehaztasuna eta zuzentasuna lortzeko ahalegina egiten dugu. Itxura ona ez duen zerbait aurkitzen baduzu, mesedez, partekatu gurekin jarraian komentatuz. Beti baloratuko eta errespetatuko ditugu zure ideiak.


Txantxarreka, Kijera eta Letaman gaztetxeak lotuko ditu Bizifestak - Irutxuloko Hitza : Irutxuloko Hitza\nAingura kofradiak iaz bota zuen aingura azken aldiz, bost urteren ostean. Baina ontziaren lema hartu dute Eskandalosa, Ubarroiak eta Traganarrua kofradiek eta Aste Nagusi Pirataren baitan Aingurak antolatzen zuen Bizifesta ekimenak jarraipena izango du aurten. Txantxarreka, Kijera eta Letaman gaztetxeak elkartuko ditu ibilbideak, abuztuaren 15ean. Bidean Flamenkan eta Kursaalean ere egingo dituzte geldialdiak. Festa eta bizikletak baliatuko dituzte beste behin ere Aste Nagusia Flamenkatik hiri guztira zabaltzeko.\nArratsaldeko 17:0etan abiatuko da Bizifesta Txantxarrekan, Nerea Azkonaren harpa emanaldiarekin. Flamenka gunean izango da lehen geldialdia eta bertan jolasak egingo dituzte 18:30etan. Kijera gaztetxetik pasako da gero Bizifesta eta gaztetxean bisita gidatua egingo dute, 19:30etan. Hurrengo geldialdia Kursaalean izango da, eta ekintza sorpresa bat antolatu dute, 20:45ean. 21:30etan helduko da Bizifesta Letaman gaztetxera eta bertan emango diote amaiera, afariarekin eta Silicies Grizzlies taldearekin kontzertuarekin.


Bizirik | July 2022\nRinger-en 'Survivor' Ospearen Aretoa\n20 urte eta 40 denboraldiren ondoren, telebistako reality show ikonikoena oraindik ez da moteltzeko zantzurik erakusten. Ospatzeko, inoiz izandako bizirik ikusgarrienak edo entretenigarrienak koroatu ditugu.\nRobfather VI. Zatia: Boston Rob-en kondaira nola sortu zen 'Survivor' -ekin batera\nRob Marianok 'Survivor' jokatu du beste lehiakide batek baino gehiago. Buruko totem erraldoi bat ikusi du uharte batean altxatuta. Milioi bat dolar irabazi ditu, legioak bizkortu ditu eta Amber emaztea ezagutu du. Bidean, ikuskizunetik bereizi ezinik geratu da.\nBlindsides, Probstism, and Pagonging, oh my: Azken 20 urteetan, errealitate lehiaketak hizkuntza propioa sortu du.\n'Survivor' Lehiakide ohiek Elikadura, Usaina eta, Um, Higienea hitz egiten dute\nIkuskizunean gutxienez denboraldi batez bizirik atera diren zortzi lagunek azken ebaketa egiten ez duten edo telebistako pantaila baten bidez hauteman ezin dituzten zenbait elementuri buruz hitz egin zuten.\n'Bizirik' historiako 100 une ikonikoenak\nIkuskizunak bere 40. denboraldia amaitu eta 20. urteurrena hurbildu ahala, hona hemen bikaina bihurtu zuten uneak, Sue Hawk-en hitzaldi ikonikoetatik hasi eta Jonny Fairplay-ren amona faltsuaraino Denise-ren azken kolpera arte.\n'Bizirik' 20 urte gehiago nola jarrai dezakeen\nBerrogei denboraldi telebistako telebista izugarri batean, reality show ikonikoak betirako iraun dezake, betiere ekoizleek jokoaren mugak gainditzen badituzte handia egiten duenaren oinarrizko printzipioak galdu gabe.\n'Survivor: Winners at War' irteerako inkesta\nNatalie, Michele eta Tony azken tribuko kontseiluan sartu ziren. Bat garaile atera ondoren, Ringer-eko langileek euren erreakzioak idatzi zituzten.\n'Winners at War' filmaren garaipena lortuta, Tony da 'Survivor' antzezten inoiz handiena.\nIzar izarreko denboraldia irabazteak ez du zertan norbait onena izan, baina asteazken gaueko 40. denboraldian garaile atera zen jokalaria da inoiz jokatu duen onena.\nParvati eta Sandra desagertu dira. 'Survivor: Winners at War' berotzea besterik ez da.\nBi jokalari mitikok bota zuten boterea asteazken gauean, baina 40. denboraldiak ez du indarra galtzeko zantzurik erakusten\n'Survivor'-en denboraldi honetako sekretua\nReality seriearen 41. atala bira berriekin gainezka zegoen, baina jokalariek eurek gainditu zuten jokabide korapilatsua.\nTonyk joko perfektua aurkeztu zuen denboraldiko 'Survivor' atal onenean\nIraunkortasun, estrategia eta negoziazio klase maisu batean, Tony Vlachosek uhartea harritu zuen, eta 'Winners at War' behar zuen bizitza berri batekin injektatu zuen.\n‘Survivor’ buru-belarri murgiltzen da garai berri batean\nJeff Probst-ek 'bizkorragoa, arriskutsuagoa eta askoz biziagoa' den denboraldia agindu du. Asteazkeneko estreinaldiak hori eman zuen, eta aktore erakargarriaz gain, baina puristek eskola zaharreko formatu bat nahi izango dute?\nazken maketa zirriborroa 2017 nfl\nbuffy berriro sentimenduarekin\noinetakoen programa prestakuntza eguneko aurrekontua\ngoiko pistola ezizen sortzailea\nbideojokoetako protagonista onenak\npeggy olson ero gizonak


[ARGAZKIAK] 240 lagun inguru ari dira Agiro Mendi Klubak antolatutako XIX. Ibilaldi Neurtuan parte hartzen | danbolin\nAste guztia azken prestaketetan pasa ondoren, iritsi da eguna eta eguraldi zoragarria egiten du gainera. 240 lagun inguru ari dira ibilaldia egiten. Bi ibilbide daude aukeran; luzea 28 km-koa, goizeko 7:00etan atera behar zena eta motza, 19 km-koa, goizeko 8:00etan aterata.\nHemen goizean goizeko aurreneko argazkiak:\nZestoako emakumeek Lili Jauregia doan bisitatu ahalko dute larunbat honetan\nAste Santurako udalekuak antolatu dituzte Sastarrainen\nNext Article [argazkiak] XIX. Ibilaldi neurtua Agiro Mendi klubak antolatuta\nAlbiste gehiagoOtsaila 2020Euskaraldia 2020 badator, baita Zestoara ere!Josu Zelaiak eta Xabier Eizagirrek irabazi dute Aitzbarna Kultur Elkarteak antolatutako mus txapelketaElba Azpillagak irabazi du umeen danborradako karroza lehiaketa


Gu ere akordatzen gara Jose Afonsorekin | Boligrafo gorria\nHasiera » Musika » Gu ere akordatzen gara Jose Afonsorekin\n80 urte beteko zituen Afonsok aurten\nA Nosa Terra astekari galiziarreko labur baten bidez jakin dut Jose Afonsori omenaldia egin ziotela hilaren 10ean, Galizia eta Portugalgo hainbat artistak, Clube Litérario do Porto-n. 1929an jaio baitzen Zeca, abuztuaren 2an. 80 urte, bizirik balego. Eta ni enteratu gabe. Aldiz urtero, Krabelin Gorrien Iraultzaren urteurrenarekin, irratian haren kanta bat entzuten dugu, Grandola Vila Morena, betirako iraultzarekin lotuko dena. Baina ematen du kantaren egilea irentsi egin duela gertakari sozio-politikoak.\nAfonsoren musika gehiegi ezagutzen ez dudan arren, entzundakoak merezi duelakoan hasi naiz sarean bila, pentsatuz historiak musikari handi bat bazterrean utzi duela berriz. Justiziaren izenean post- bat idatzi beharko dudala. Ez dagoela deretxorik, inor ez gogoratzea tristea dela, tar, tar, tar.\nBaina ez. Barruko ahariak ez du munduaren kontra topeka egingo: ikusi dut, zorionez, ez dela Oportokoa egin dioten omenaldi bakarra. Jose Afonso izeneko elkarte bat dago, eta “80 anos de Zeca” izenburuarekin ekitaldi sorta antolatzen ari dira. Bloga ere badute, txukun eguneratua, antolatzen duten guztiaren berri emateko.\nEta beraz, super-heroi-blogari-justiziazalearen rola jokatzea ezinezkoa denez, beste zerbait eskaini beharko dudalakoan, musikariak euskaldunekin harremanik izan zuenetz deskubritzea otu zait. “Jose Afonso Euskal Herrian” googleatu, eta hara, Zeruko ARGIAn 1979an egindako elkarrizketa bat atera zait. Artasok sinatzen du. Erreskate txiki honek balio dezala omenaldi gisa. Urte askotarako Zeca!:\nZ.A.: Erraza al da Portugalen profesionaltzea?\nJ. A.: Ia erabat ezinezkoa. Orain arte egin duguna boluntarioa izan duk, ia dena eginez: ajitadore, animatzaile… Ia klandestinitatean, kobratu gabe. Eta jendea horretara ohitu duk. Orain urtebete insistitu egin dugu eta koperatiba bat sortu dugu Fausto, Seglo Godinho, Victorino, Fanhaes, Cantadors do Redondo eta nik. Bakoitzak bere pertsonalitate berezia gordetzen du noski. Bada beste koperatiba bat PCri lotua: Adriano, Carlos Paredes (gitarrista handia) eta abarrez, osatua. Gare koperatiba ezkertiar independentea duk. Dena dela, eta Portugal gizarte kontsumista bat ez denez gero (oraindik) abeslari gehienak beste lanak eginaz bizi dira.\nPS: Bistan denez, profesionalizazioaren kontua beti izan da konplikatua Boteretik urrun dauden musikarientzat…


Osasun Ministerioaren eta erkidegoen bilera, martxoak 31: Txertaketa estrategia\nEspainiako Osasun Ministerioak eta autonomia erkidegoek bilera dute gaur, askorentzat Aste Santuko oporrak hasten diren egunean. Besteak beste, txertaketa estrategia eta koronabirusaren bilakaera izango dituzte mahai gainean.\nOsasun Sistema Nazionaleko Lurraldearteko Kontseiluaren gaurko bileran txertaketa estrategia izango da hizpide nagusietako bat. Atzo Espainiako Osasun Publikoko Batzordeak erabaki zuen Janssenen txertoa adineko pertsonei ere jartzea. Kolektibo horren txertaketa azkartu nahi dute eta horretarako hiru txerto erabiliko dira: Pfizer, Moderna eta Janssen etxeen txertoak.\nOsasun Publikoko Batzordeak beste erabaki bat ere hartu zuen, hain zuzen ere, AstraZenecaren txertoa funtsezko jarduerak egiten dituzten 65 urtetik gorako langileei ere jartzea, irakasleak, poliziak edo langile soziosanitarioak kasu.\nOsasun Ministerioak Aste Santuko egun guztietan txertoa jartzeko eskatu die autonomia erkidegoei, txertaketan ahalik eta azkarren aurrera egiteko.\nBestalde, "Normaltasun berriari" buruzko legeaz ere arituko dira. Gaurtik pandemia amaitu arte indarrean egongo diren neurrien artean dago maskararen derrigorrezko erabilera, sei urtetik gorako pertsonentzat eta eremu publikoan, aire zabaleko tokietan eta publikoarentzat irekitako lekuetan, baita 1,5 metroko segurtasun distantzia errespetatzeko aukera egonda ere.\nMaria Jesus Montero Espainiako Gobernuko bozeramaileak atzo esan zuenez, Lurraldearteko Kontseiluan legea errepasatuko dute, eta punturen bat zehaztu behar den argitu.\nKantabria azken ordukoa


Miki Nuñez - Wikipedia, entziklopedia askea.\nMiguel Nuñez Pozo (Terrassa, Bartzelona, 1996ko urtarrilak 6) Miki bezala ezaguna, abeslari kataluniarra da.\nTerrassa, 1996ko urtarrilaren 6a (26 urte)\nSara Roy (en)\nabeslaria eta telebista aurkezlea\nOperación Triunfo 2018 (en)\nEspainiako abeslari bat da, 2018.urtean Operación Triunfoko hamargarren edizioan parte hartu zuen, 6. postuan geratu zen eta geroztik abeslari bezala ezaguma da. Espainiako ordezkaria izan da 2019. urteko Eurovision jaialdian, “La venda” abestiarekin.\n3.1 Operación Triunfo eta Eurovision\nTerrassan, Bartzelonan, jaio zen 1996eko urtarrilaren 6an. Bere aita eta amak betidanik babestu zuten bere pasioa. Gitarra eta pianoa jotzen hasi zen. Handitzean gainkarga eduki zuen baina hori aldatzeko zerbait egitea erabaki zuen. Lehen hezkuntzako irakaskuntza ikasi zuen Bartzelonako unibertsitatean. Urte askotan, musikako irakaslea izan zen akademia batean.\nBere talde gustukoenak, Dub Inc, The Cat Empire eta Muse dira. Bere lehen kontzertua, ”La Pegatina” izan zela adierazi zuen eta talde honek, bere Eurovisioneko kanta konposatu zuen.\nNazioartean ezagutzera eman baino lehen, Dalton Bang taldearen abeslaria izan zen, 1970eko hamarkadako abestiak bertsionatu zituen eta 2018ko udan Katalunian ibili zen.\nOperación Triunfo eta EurovisionAldatu\n2018an, Mikik Operacion Triunfoko hamargarren denboraldian parte hartu zuen.\nEdizio horretako parte hartzaile bakarra izan zen bi aldiz saioko gogokoena izatea lortu zuena; El patio eta Una lluna a l’aigua abestiekin. Programaren historiako lehena izan zen katalanez abesti bat abesten (Una lluna a l'aigua, Txarango taldearena). Semifinalean eliminatu zuten, 6. postuan geratuz.\n2019ko Eurovisionera joateko hautagaia izan zen bi abesti desberdinekin. Nadie Se Salva Natalia Lacunzarekin eta La venda abestiarekin. 2019ko urtarrilaren 20ean La Venda hautatua izan zen. 2019ko maiatzaren 18an ospatu zen Eurovision jaialdia Tel Aviven. 26 herrialdeetatik 26. abestu zuen eta 22. postuan geratu zen.\nAzken aldaketa 14 iraila 2020(e)an, 13:33(e)tan


barren.eus - Edukiontzi kanpoetan agertzen diren zabor poltsa kopuruarekin kezkatuta, neurriak hartuko ditu Mankomunitateak\nArgitaratua: 2020-10-16 13:08\nEdukiontzi kanpoetan agertzen diren zabor poltsa kopuruarekin "kezkatuta" daude Debabarreneko Mankomunitateko arduradunak. Arau haustea dela gogorarazi dute eta 300 eurora arteko isunak ezarri ditzaketela.\nHerritar batzuek edukiontzi kanpoan lagatzen dituzten zabor poltsa kopuruarekin kezkatuta daudela jakinarazi dute Debabarrena Mankomunitateko arduradunek, eta herritarrei gogorarazten diete, isunak jartzen hasiko ez badira ere, arau hauste arina dela, eta 300 eurorainoko isuna ezarri dezaketela zabor poltsak edukiontzi kanpoan uzteagatik, halaxe jasota baitago ordenantzan.\nDatuak ere eman dituzte egoeraz ohartrazteko. "Alarma egoeraren aurretik, egunero 1000 kilo hondakin inguru jasotzen ziren eskualde osoan edukiontzi kanpoan utzitako poltsetan. Konfinamenduan kopuru hau murriztu bazen ere, uda ondoren berriro gora egin du eta 800 kilo hondakin baino gehiago jaso dugu irailean", adierazi dute. Mankomunitateak egunero biltzen ditu poltsa horiek herriak garbi mantentzeko, baina herritarrei zabor poltsak edukiontzi barruan sartzeko eskatu diete.\nMankomunitateak dio helburua ez dela isunak jartzen hastea; hori egiten duten herritarrei jarreraz aldatzeko eskatzea baizik. "Mankomunitatearen helburua ez da isunak jartzen hastea, baina jarrera aldaketa bat ikustea ezinbestekoa da eta dei egiten diegu oraindik ere zabor poltsak kanpoan uzten dituzten herritarrei jarreraz alda dezaten", esan dute.\nArazoa aspalditik datorrela gaineratu dute. "Urteak dira eskualdeko edukiontzien ondoan zabor poltsak agertzen direla. Mankomunitatea jakinaren gainean dago aspalditik, eta gauero pasatzen da langile bat herrietatik poltsa horiek jasotzera. Zoritxarrez, kasu batzuetan goizean goiz lagatzen dituzte poltsok edukiontzi kanpoan eta egun osoan egoten dira kalean, itxura txarra emateaz gainera, ingurumen arazoak sortuz".\nOndorengo grafikoan ikusten da edukiontzi kanpoan utzitako zabor poltsen kopuruaren bilakaera. Hilabete bakoitzean egunero edukiontzi kanpoko poltsetan jasotzen den zaborra kilotan ageri da.


Bio-osasunaren sektoreko 75 enpresek sortzen dute Euskadiko BPGaren % 1,45 - SPRI\nBasque Health Klusterraren Ohiko Batzar Orokorrean aurkeztu ziren sektorearen datuak\nBasque Health klusterrean integratutako 75 bio-osasun enpresek % 1,45eko ekarpena egiten diote BPGari, sektore desberdinetan garatzen diren jardueren bitartez: bio-zientziak, osasuna, gailu medikoak, osasun digitala, kudeaketa, zerbitzu transbertsalak, kosmetika, e.a. Eta hori baino garrantzitsuago dena, sektore horrek Euskadiko osasun arloko enpresen balio-kateak konfiguratzen ditu.\nBehin amaitu ondoren klusterraren plan estrategikoaren lau urteak, Basque Health-ek bere jardueraren balantzea egin du ekainaren 26ko Batzarrean, eta erakutsi du sektorea gero eta indartsuago dagoela. Emaitza horiek direla medio, Euskadiko bio-zientzien industria sendotzen ari da eta azken hiru urteotan klusterreko kide diren enpresa kopurua hirukoiztu egin da, gaur egungo 75 bazkideetara iristeraino.\nLau urte hauetan zehar, klusterrak bere bazkideen parte-hartzea sustatu du nazioarteko azoka garrantzitsuenetan, prestakuntza-jardunaldiak eta jardunaldi informatzaileak egin ditu, eta networking ekitaldiak antolatu ditu enpresa eta ikerketa zentroentzat; horien artean aipatzekoa da Euskadiko Bio-osasunaren sektoreko lehen inbertsio foroa, 2019an egin zena. Nazioarteko harremanei dagokienez, indartu egin da Akitania Berriko Osasun Industriaren Klusterrarekiko (GIPSO) lankidetza, osasun industrientzako mugaz gaindiko 4 topaketa egin direlarik.\nBHC elkartearen laguntzari esker, 30 proiektu hautaturen artetik 9 euskal proiektuk aukera izan zuten Pierre Fabre enpresaren (munduko bigarren kosmetika fabrikatzailea eta Frantziako bigarren enpresa farmazeutikoa) deialdi baten nazioarteko finalean parte hartzeko. Bestalde, bio-zientzien klusterrak bat egin du BIND 4.0 programarekin, Eusko Jaurlaritzak bultzatutako startup-en azeleragailuarekin, zeinaren bidez startup-ek aukera baitute maila goreneko bezero industrialengana iristeko.\nBasque Health Klusterraren Ohiko Batzar Orokorrean 2020-2024 urteetarako batzorde berria eratu zen. Mikel Álvarez izango da presidente berria, eta Eusko Jaurlaritza eta SPRI Taldea ere batzorde horretako kide izango dira euren ordezkari Cristina Oyónen bitartez.


EH Bilduk inbertsio plan bat diseinatzeko eskatu dio Udalari jantoki zerbitzua Bizan zentro guztietara zabaltzeko\nAlberto Porras: «Beharrezkoa da jantoki eredu arinago eta malguago baterantz aurrera egitea, hurbileko kontsumoa sustatuko duena, eta udalerriari gero eta irekiagoa izango dena. Auzo bakoitzean elikaduraren arreta-zerbitzuak emango dituen eredu baten alde egiten dugu».\n| 2021-12-14 09:42:00\nEH Bilduk hurrengo udalbatzan lan eta inbertsio plan bat diseinatzea eskatuko du, udal taldeekin eta sektoreko eragileekin elkarlanean, jantoki-zerbitzuak udalerriko Bizan zentro guztietara zabaltzeko. Alberto Porras EH Bilduko zinegotziak adierazi duenez, «beharrezkoa da jangela eredu arinago eta malguago baterantz aurrera egitea, hurbileko kontsumoa sustatuko duena eta udalerriari gero eta irekiagoa izango dena. Auzo bakoitzean elikadura-arreta zerbitzuak izango dituen eredu baten alde egiten dugu».\nAdinekoentzako Zentro Soziokulturalak, orain Bizan izenekoak, funtsezko tresna dira adinekoen ongizaterako, eta oinarrizko beharrizanak asetzeko gune bat, hala nola elikadura, sozializazioa eta komunitateko kide izatea. Gasteizen 16 Bizan Zentroko sarea dugu, adinekoei arreta emateko. «16 Bizan espazioetatik, 9k jantoki-zerbitzua dute dagoeneko, eta 7k ez. Hori dela eta, aurre egin beharreko erronka bat dugu: Bizan Zentro guztietan, eta, hortaz, gure hiriko auzo guztietan, gertuko eta kalitatezko jantoki-zerbitzua izan dezaten pausoak ematea. Asmoa auzo bakoitzean jantoki-zerbitzuak izatea da, gero eta handiagoa den zahartzearen erronkari aurre egiteko», ziurtatu du Alberto Porrasek.\nAdinekoei arreta emateko zerbitzuen helburu nagusia kalitatezko arreta ematea izan behar da, eskubideetan oinarritua eta haien interes eta beharretara egokitua. Adinekoak beren etxean eta inguruan ahalik eta denbora gehien eta baldintza egokietan egon ahal izatea da helburua, betiere beren borondatea hori bada. Adinekoak beren etxeetan mantentzeko funtsezko zerbitzuetako bat adinekoentzako jantokiak dira. Adineko pertsonentzako jantokiek otordu oso eta egokia baino gehiago eskaintzen dute nutrizioaren ikuspegitik, gune horietara joaten diren pertsonen bizikidetza eta integrazioa bultzatzen dute. Espazio horietan elikadura estaltzea dieta orekatu bat baino gehiago da, sozializatzeko, beste pertsona batzuekin kontaktua izateko, bilatua ez den bakardadea murrizteko eta narriadura prebenitzeko espazio bat da. Adineko pertsona askori beren etxean egoteko aukera eman diezaiokeen laguntza da, egoitza batera joateko beharrik gabe.\n«Bizi-itxaropena handitzeak lotura zuzena izan behar du zaintza sarean baliabideak sortzearekin, eta erronka horri gaurdanik aurre egin behar diogu», adierazi du zinegotziak, eta gaineratu du udalerri gisa sustatu behar dela hiriaren ongizatea sustatzeko baliabideekin zainduak izateko aukera. Horretarako, bizi-kalitate hori posible eta eraginkor egiteko beharrezkoak diren bitartekoak, zerbitzuak eta laguntzak programatu eta inplementatu beharko dira. Beharrezkoa da egoera berri baterantz aurrera egitea, non zaintzak gizarte-ekintzaren erdigunean egongo diren.\nOlaraneko S14-a eta Zabalganako 5b-a kanpoan uzten dituen lizentzien etendura ez dela nahikoa uste du EH Bilduk\nGasteizko auzo guztiak etxebizitza komunitarioz hornitzea eskatu du EH Bilduk\nAlberto Porras: «Beharrezkoa da adinekoentzako zerbitzuak hiriko auzo guztietan modu deszentralazituan kokatzea. Horrela, edozein adinekok bere komunitatearen inguruan behar duen gizarte zerbitzua edo laguntza eskuratu ahal izango du, bizi izan den auzoa utzi behar izan gabe».


Zirkuitu akoplatuak (I). Transformadorea\nSarritan zirkuitu batean korrontea aldakorra izaten da eta horren eraginez alboko beste zirkuitu batean eremu magnetikoaren fluxua aldakorra da. Ondorioz, bigarren zirkuitu horretan, indar elektroeragile bat induzitzen da; prozesu horri elkar-indukzioa deritzo.\nEfektu hau erakusteko demagun solenoide bat eta espira bat ditugula, irudiak erakusten duen bezala akoplatuta (solenoideak N espira, l luzera eta S sekzioa). Suposa dezagun solenoidean i1 korrontea zirkulatzen ari dela. Solenoideari zirkuitu primario deituko diogu eta espirari sekundario.\n1.- Solenoideak sortutako eremu magnetikoa (primarioak) bere barnean uniformea dela suposatuko dugu eta ardatzaren paraleloa (kanpoan nulua da). Bere balioa lor daiteke Ampère-ren legea aplikatuz:\n2. Eremu horrek espiraren sekzioa zeharkatzen du (sekundarioa), eta bere fluxua espiran zehar hau da:\nS solenoidearen sekzioa da, ez espirarena, suposatzen delako solenoidetik kanpo eremurik ez dagoela.\n3.- Elkar-indukzio koefizientea, M , definitzen da sekundarioan zeharreko fluxua zati primarioko intentsitatea:\nAuto-indukzioa bezalaxe, elkar-indukzio koefizientea zirkuituen geometria eta posizio erlatiboaren menpekoa da soilik. Bere unitatea sistema internazionalean Henry-a da edo laburtuta, H, Joseph Henry zientzialariaren omenez.\nIndar elektroeragile induzitua\nPrimarioko i1 intentsitatea aldakorra denean denborarekiko, sekundarioan indar elektroeragile bat induzituko da, V2 , fluxu-aldaketaren aurkako noranzkoaz.\nFaraday-ren legea aplikatuz, alegia sekundarioan zeharreko fluxua denborarekiko deribatuz: F2=M·i1 , sekundarioko i.e.e lortzen da:\neta bere noranzkoa beti da primarioak sortutako fluxu-aldaketaren aurkakoa.\nDuela mende bat baino gehiago asmatu zen transformadorea, eta berari esker energia-garraioa eta banaketa burutu ahal izan da etxebizitza zein industrietan. Transformadorerik gabe elektrizitate-ekoizleen eta kontsumitzaileen arteko distantzia askoz txikiagoa izan beharko litzateke.\nGaur egun ere etxebizitzetan transformadoreak ohizkoak izaten dira besteak beste, kontsumo urriko lanparatan, pila-kargatzaileetan, aparatu elektronikoetan eta abar, eraikin handien sotoetan eta jakina, zentral elektrikoetan. Tamaina ere oso ezberdina izan daiteke: txikiak esku batean har daitezke eta handienek 500 tona baino gehiago izan dezakete.\nTransformadore baten primarioa eta sekundarioa solenoide bi dira, burdinazko nukleo baten inguruan harilkatuta, fluxu-galerarik egon ez dadin.\nDemagun fluxua espira bakoitzean zehar j dela.\nPrimarioko i1 korrontea denboran zehar aldatzen bada sekundarioan indar elektroeragile bat induzitzen da: V2.\nEta alderantziz kokatzen baditugu primarioa eta sekundarioa, bakoitza bestearen lekuan:\nAzken adierazpen biak zatituz transformazio-erlazioa lortzen da:\nAdibidez, sekundarioaren espira-kopurua N2=5N1 bada, orduan V2=5V1 . Transformadore horretan sekundarioko tentsioa primariokoa baino bost bider handiagoa da, hortaz transformadorea jasotzailea da. Transformadore bat erreduktorea izateko sekundarioko espira-kopurua txikiagoa izan behar da primariokoa baino.\nTransformazio-prozesuan energia-galerarik ez badago, adibidez Foucault-en korronteak edo bestelakorik burdinazko nukleo laminatuan, primarioko energia denbora unitateko (potentzia) eta sekundariokoa berdinak izango dira:\nIrrati batek 9V eta 360 mA kontsumitzen ditu. 220V-tara konektatzeko transformadorearen primarioak 440 buelta baditu, zenbat izan beharko ditu sekundarioak?\nPrimarioan aplikatzen den 220 Voltako tentsioa 9 Voltara transformatzen du sekundarioan:\nEta energia-galerarik ez badago, primarioko potentzia eta sekundariokoa berdinak izango dira:\n220·i1=9·360 beraz, i1=14.7 mA\nTransformadore batek tentsioa jaisten badu intentsitatea handitzen du eta alderantziz. Efektu hau oso probetxugarria da elektrizitatea distantzia luzeetaraino garraiatzeko. Zentral elektriko batek ekoizten duen elektrizitatea transformadore jasotzaile baten primariora konektatuta dago eta sekundarioan garraio-kable luzeak, edo sarea. Primarioan intentsitate altua egon arren eta tentsio-maila ertaina, sekundarioan tentsio-maila oso altua da, 500.000 Volta inguru, eta beraz korrontea oso txikia, alderantzizko proportzioan. Garraio-kableetan Joule-efektuaz galtzen den energia intentsitatearen karratuaren proportzionala denez, intentsitatea gutxitzeak garraio-kableetako energia-galerak murrizten ditu.\nGarraio-kablearen beste muturrean beste transformadore bat behar da, baina erreduktorea, tentsio-maila jaisteko eta horrela elektrizitatea modu seguru eta erosoan erabil ahal izateko eta intentsitate-maila handiagoa ere lortu ahal izateko.


Errenta aitorpena: Berrikuntzaz josiriko hitzordua Ogasunarekin | Aldizkaria | EROSKI CONSUMER\nErrenta aitorpena: Berrikuntzaz josiriko hitzordua Ogasunarekin\nAzken erreforma fiskalaren aldaketak estreinakoz aplikatuko dira aurten. Berrikuntzen artean nabarmentzeko, aurrezki-produktu, akzio, gordailu, inbertsio-fondo, bizi-aseguru, eta pentsio-plan guztiei dagokien tasa bakarra: %18a, alegia.\nUrtero bezala, maiatz-ekain alde honetan antolatzen hasten garen oporraldi-plana gehien iluntzen edo argitzen digun burutapena Ogasunarekiko hitzordua da. Bertako emaitzek aginduko dute nolako animoz joan behar dugun oporretan eta, kasuren batean, helmuga bera ere aldarazi egin dezake. Halaz ere, aurten Errenta kontu hori ez da aurrekoetan bezain korapilatsua izango. Iazko urtarrilean indarrean sartu zen erreforma fiskalak ekarritako aldaketei esker (orain egin beharreko aitorpenean lehen aldiz aplikatuko direnak, hain zuzen) Espainiako hogei bat milioi zergapekok zergen ordainketan beherapen txiki bat hautemango dute, agian. Espainiako Ekonomia Ministerioaren kalkuluen arabera, berrikuntza fiskalak medio, %6 gutxiago ordainduko du batez besteko espainiar zergapekoak.\n17.360 euro baino errenta txikiagoak aitortzen dituztenentzat aurrezkia, batez beste, %17 izango da. Iazko ekitaldiko PFEZ hobetzeko inolako eragiketarik burutzeko aukerarik ez dagoen arren, hobe dugu Zerga Agentziak egingo duen ordainketa edo kobrantzari aplikatu behar zaizkion aldaketa ugariak ezagutzea.\nTasa marjinal berriak\nHerritarrak hautemango duen aldaketa handietako bat, aplikatu beharreko tasa marjinal berrien multzoa izango da, hots, zergapekoaren osoko diru-sarrerekiko ordaindu behar den portzentajea. Errentaren arabera, herritar bakoitzari zerga-tasak ordaintzeko lau portzentaje berrietako bat aplikatuko zaio: %24, %28, %37 eta %43 (orain arte bost aplikatzen ziren, %15etik %45era arte). Euskadi Autonomi Erkidegoan, berariazko erregimena duenez, behereneko tasa %23 da eta gorenekoa, berriz, %43. Nafarroan aplikatuko den tasa %13tik %42ra joango da.\nNorberak ordaindu beharko duen portzentajea zehatz-mehatz jakiteko zerga-oinarri orokorra kalkulatu beharra dago, urtebetean izaniko lan pertsonalaren etekinak, jarduera ekonomikoak, higigarrien eta higiezinen kapitala, errenta eta ondare-galera eta irabaziak kontzeptuengatik jasotako diru-sarrerak batuz.\nLurralde orokorrean eskalako tarteak laura ekartzeari esker, zergapekoen %60k diru-sarreren gaineko %24 tasa bakarraren arabera ordaindu ahal izango dute. 17.360 euro arteko errenta aitortzen duten zergapekoei %24ko tasa aplikatuko zaie, 32.360 euro eskuratzen dituztenei %28koa, 52.360 euro arte jasotzen dituztenei %37koa eta hortik gora dabiltzanei, azkenik, %43koa.\nZergapekoaren oinarri orokorra kalkulatzeko egin diren aldaketez gainera, aurrezki produktuei dagokien berrikuntza fiskala da esanguratsuenetako bat: banka-gordailu, aseguru, aurrezki-libreta, errenta finkoko aktibo, inbertsio fondo, dibidendu edota akzioek sortarazitako irabaziek tasa bakarra izango dute (%18) lurralde orokorrean eta EAEn, sortarazitako epea eta zergapekoaren tasa marjinala gorabehera. Oraingo honekin zergapeko guztiak ez dira irabaztun gertatzen, kasuren batean aurreko fiskalitatea mesedegarriago gertatzen baitzen. Nafarroan, dena dela, %15 horrek iraungo du, orain arte bezala.\nGordailuetan inbertituriko aurrezkiaren bidez sortarazitako etekinek tasa bakarra izango dute (%18) eta horren araberako kopurua kontutik atxikiko zaio zergapekoari. Hemen, bi urte edo gehiagoko aspaldikotasuna zuten inbertsioei aplikatzen zitzaien %40ko murrizketa desagertu da. Fiskalitate berria tasa marjinal handiagoak dituzten zergapekoen mesedetarakoa da eta bi urte baino gehiagotara eginiko gordailuen titularrei, berriz, ez zaie lehenago bezain mesedegarri gertatzen. Hemendik aurrera, beraz, epe laburragoko gordailuen alde egitea komeni da.\nLurralde orokorrean eta EAEn %18 izango dute tasa bakarra eta Nafarroan %15ean segituko du. Hemen, zergapekoaren interesen kontrako aldaketa bat, hemendik aurrera higiezinen kapitaleko beste hainbat etekinetan (gordailuak edo dibidenduak) erdietsitako irabaziekin galerak konpentsatzeko aukerarik ez izatea da. Urtebete baino gehiagotan sortarazitako plusbalioak dituztenak ere galtzaile suertatuko dira, lehenago %15eko zerga-tasa ordaintzen zutelarik, orain %18 ordaindu beharko baitute, bai lurralde orokorrean baita EAEn ere. Epe laburrerako (urtebete baino epe motzagoan) eragiketak egin dituztenak, ordea, irabaztun jazoko dira, aipaturiko %18 hori ordainduko dutelako, zergapekoaren tasa marjinalaren arabera egin ordez. Atal honetan irabaztun gertatzen direnak tasa marjinal altuagoa dutenak dira, batik bat. Balioekin sortarazitako dibidenduei dagokiela, lehen 1.500 euroak ordaintzetik salbuetsita geratzea izango dute abantailetako bat. Hemen ere tasa marjinalik garaienak dituztenek gertatuko dira onuradun, aurrerantzean denek irabazien %18 ordainduko dute; lehenago, aldiz, titular bakoitzaren tasaren arabera aldatzen zen kopurua (portzentaje hori mantenduko da Nafarroan inbertsio-fondoak saltzean).\nInbertsio-fondoak aldatzearren zergak ordaintzetik zergapekoa salbuesten du zerga-erreforma berriak ere, hau da, aurreztaileak nahi duen guztietan bere inbertsio-fondoa beste erakunde batera eraman edo, areago, produktuz aldatu ahal izango du Ogasunari horren konturik gaztigatu behar izan gabe. Halaz ere, gainerako aurrezki-produktuekin gertatzen den bezala, zergapekoak bere fondo-partizipazioak saltzea erabakitzean, erdietsitako irabazien %18 ordaindu beharko dio Ogasunari, hots, irabazitako euro bakoitzetik Estatuak 18 zentimo kenduko dizkio. Hemen ere, akzioen kasuan bezala, partaidetzak bi urte baino gehiagotan zituzten inbertsiogileak dira onuradun gertatzen ez direnak, aurreko arauteriaren arabera irabazien %15en zerga baizik ordaindu behar ez zelako.\nPentsio plan kontuetan fiskalitate berriak kenkari-muga berriak ezarri ditu: urteko 10.000 eurora arte gehienez ere 50 urte dituzten zergapekoentzat eta 12.500 eurora arte, hortik gorakoentzat. Aldaketa hauek lurralde orokorrean eta Nafarroan dira aplikatzekoak baina ez, ordea, EAEn, bertan orain arte indarrean zeuden mugak bere horretan irauten dutelako: urteko 8.000 eurora arte gehienez ere 50 urte dituzten zergapekoentzat eta, hortik gorakoentzat, 1.250 euro gehiago urteko.\nLurralde orokorrean eta Nafarroan eraginiko aldaketa horiei esker 53 urte arteko parte hartzaileak, batez ere, gertatzen dira onuradun, beren ekarpenengatik kenkari handiagoak izan ditzaketelako aurrerantzean. Fiskalitate berriak, gainera, aurreikuspen sozialeko produktu batetik bestera iragateko aukera ematen duenez, horrek epe luzerako aurrezkiaren planifikazio hobea egitea bermatzen du.\nHalaz ere, produktu hori kontratatzen duenarentzat kaltegarri gertatuko den berrikuntza bat, kapital gisara kobratzen diren prestazioei eginiko %40ko kenkari hori desagertzea da. Horrela bada, 2006 urtera arte, bere pentsio-planaren bitartez metaturiko aurrezkia aldi bakarrean eta dirutan kobratzea erabakitzen zuenean zergapekoak, baldin eta azken ekarpena egin zuenetik bi urte igaro baziren, kopuru haren %60arengatiko zerga bakar-bakarrik ordaindu behar izaten zuen, legeak %0ko kenkaria egiteko aukera ematen baitzuen. 2007 urteaz geroztik, ordea, horrelako abantailarik ez dago, berrikuntza honen bitartez bizitza osora epeka-epeka luzatuko den kobratzeko modua sustatu nahi baita, hau da, pentsio-planean metaturiko kapital osoa behingoz jaso ordez, pixkanaka eskuratzea. Horrenbestez, plana kapital gisara eskuratzen duten zergapekoak kalteturik gertatuko dira aurrerantzean. Prestazioa lan-etekin modura integratuko da eta tasa marjinalaren araberako zergak ordainduko dituenez, kobratzen den urtean erretiratuak gehienez ere diru-kopuru horren %43ko zerga ordain lezake.\nLurralde orokorrean eta EAEn aseguru-harpideduna, oro har, kalteturik suertatuko da fiskalitate berriarekin: bi urte baino gehiagotan osaturiko kapital-fondoen hartzekoetan %40ko kenkariak eta bost urtetik gorakoetan, berriz, %75eko kenkariak desagertu direlako gertatzen da horrela. PFIZ berriarekin, jasotako errenten interesei %18ko zerga aplikatzen zaie. Bertan kaltetuenak asegurua kapital modura eskuratzea erabakitzen duten zergapekoak izango dira, bost urte baino gehiagotan osaturiko etekinei egiten zitzaien %75eko kenkaria galdu egingo baitute. Aurrerantzean aseguru eta erretiro-planak bizi osorako errenta gisa jasotzea erabakitzen duena gertatuko da onuradun, kasu askotan etekinengatik zergak ordaintzetik salbuetsita gertatuko baitira. Horrela gerta daiteke indarrean geratu den erreforma fiskalaren baitan sortu den "Aurrezki Sistematikoko Plan Indibidual" produktu berriarekin, adibidez.\nZerga-arauteria berria indarrean dagoela, lurralde orokorrean, bestek finantzaturiko etxebizitza erosteagatiko kenkaria, lehen urtetik, urte bakoitzean inbertitu den guztiaren %15ean geratu da, gehieneko muga 9.015 euro izaki. Onura fiskala, gehienez ere, 1.352 euro izango da. Hortaz, aurreneko bi urteetan aplikatutako kenkaria (%25eraino zihoana) urritu egin da. Ezindu edo ezgaituen kasuan, berriz, murrizteko portzentajea %20 izango da.\nArau berriak, bestetik, etxebizitza 2006ko martxoaren 20an baino lehenago erosi zutenen eskubideak errespetatzen ditu; zergapeko horiek aurreneko bi urteetan bestek finantzaturiko etxebizitza erosteagatiko kenkariaren gehitzea aplikatzen segitu ahal izango baitute. Honelakoetan, 2007ko Errenta Aitorpena egitean, ordaindutako kopuruen %25 kendu ahal izango da.\nZergapekoa EAEn bizi bada eta ohiko etxebizitza erosi edo birgaitzeko mailegurik hartua baldin badu, urtean ordaindutako kuoten %18 (amortizazioa gehi interesak) urtero-urtero kendu ahal izango du, urtean gehieneko muga 2.160 euro izanik. Erkidego horretan portzentaje hori %23raino igoko da 35 urte baino gutxiago eduki edota familia ugariko kide izatearren. Honelakoetan urteko gehieneko kenkaria 2.760 euro izango da.\nNafarroan ere ohiko etxebizitza erosteko mailegua hartua duen zergapekoek mailegu horiengatik ordaindutakoaren %15erainoko kenkaria izan dezakete, urteko gehieneko muga 9.015 euro izaki. Kentzeko osoko muga 90.150 euro da. Seme-alaba bi edo gehiago integratuak dituzten famili unitateen kasuan portzentajea 18 izango da.\nLurralde orokorrean, alokaturiko finken jabeek, higiezin horietan eginiko obra-lanengatik, alokairuagatik jasotzen duten errenta baino diru-kopuru handiagoak kendu ahal izango dituzte, orain arte ez bezala; egundaino, izan ere, kontzeptu hori zela eta, etekin negatiborik ez den onartzen.\nLurralde orokorrean horrelako elkarteen ondareagatiko zerga-salbuespena suntsitu egingo da, non eta jarduera ekonomiko produktiboan ez diharduten. Ondasun higiezinen eta ondarezko gainerakoen edukitze hutsean diharduten baina inongo enpresa-jardueratan aritzen ez diren SICAV akronimo bidez identifikatzen diren elkarteak, berriz, kalteturik gertatzen dira, kenkaria ez baitzaie aplikatuko.\nzergak sortarazten diren indarraldia. Espainian urte naturalarekin bat datorrenez, urtarrilaren 1ean hasi eta abenduaren 31n burutzen da. Beste hainbat herrialdetan bestelako datak dituzte hasiera-amaierek.\nzergapekoaren ordaintze-ahalmena adierazten du kopuru horrek. Urte fiskalean zergapekoak lorturiko diru-sarrera guztiak kontuan izanik kalkulatzen da.\ndatu hau kalkulatzeko, zerga-oinarriari kasuan kasuko arautegian xedaturiko kenkariak aplikatu behar dira.\nzerga-oinarri orokorretik murritz daitezkeen kopuruak, munta handienetik txikienera, arauteriak xedatutakoaren arabera.\nzerga baten kuotari egiten zaion kenketa fiskala.\npribilegio honi esker, zergapekoak zerga jakin bat osorik edo partzialki ez ordaintzeko aukera dauka.\ndagozkion zergak garaiz ez ordaindu izanaren ondorioz, Administrazioak zergapekoari eskatzen dion dirua.\nZergatik salbuetsiriko gutxienekoa:\nurte fiskalean erdietsi baina zergarik ordainduko ez duen dirua. Egun, 9.000 euro da Espainian.\nportzentaje hori zerga-oinarriari aplikatzen zaio zerga-kuota kalkulatzeko.\nZerga-tasa finko edo proportziozkoa:\nportzentaje hori zerga-oinarriari aplikatzen zaio eta ez da aldatzen, oinarria handitzen bada ere.\nportzentaje hori zerga-oinarriari aplikatzen zaio eta zerga-kuota handitzen denean aldatzen da hura ere.\nzerga-sistema progresibo bateko (Espainiakoan, adibidez) tarteetako bakoitzean aplikatzen den portzentaje bakoitza.


Manex Agirrezabal Zabaleta: ‘Teknologia, hizkuntza eta euskara’\nOts 28, 2017\tNork:\tBagera Euskaltzaleen Elkartea\t-\nNork ez du punta-puntako teknologiadun zerbait erosi inoiz eta haren argibideekin erotu erdaraz zeudelako? Orokorrean, gauza berritzaile guztiak ingelesez egoten dira eta gero poliki-poliki joaten dira euskarazkoak agertzen. Antzekoa gertatzen da Youtube-ko bideoetan, non ingelesezko edukia askoz ere altuagoa den, baina badoa euskal komunitate youtuber-a sortzen ere.\nBerrikuntza hauek, zientzia eta baita teknologia ere akademiarekin guztiz erlazionatuta daude, orokorrean akademian prestatzen baitira egungo zientzialariak eta berrikuntzak proposatzen dituztenak. Eta zein hizkuntzetan egiten da prestakuntza hori? Euskaraz ikasteko eskubidea guztiz bermatua al dago Euskal Herrian? Gogoratu, adibidez, 2015ean medikuntza euskaraz ikasteko zein zailtasun zituzten plazaratu zutenekoa. Beste batzuok, zorionez, bai karrera, masterra eta doktoregoa euskaraz egiteko aukera izan dugu.\nDoktoregoak zientzia mundura bideak zabaltzen ditu, ikerkuntza egitera, alegia. Honek, ordea, baditu bere kontuak ere. Lan zientifikoak irakurtzerakoan, gehienak ingelesez idatzita egoten dira, azken finean mundu osoan hitz egiten den hizkuntza delako. Horren ondorioz, badirudi euskaraz ez dela inongo ikerketarik egiten.\nHoni buelta emateko, euskal ikertzaile sarea osatu eta hari ikusgarritasuna emateko, Udako Euskal Unibertsitateak IkerGazte bilkura antolatu zuen 2015ean, arrakasta handiarekin. Aurtengo maiatzean ere izango dugu IkerGazte, Iruñean. IkerGazte bezalako bilkurek arnasa eskaintzen diote euskal ikerkuntzari, ikerkuntzan euskaraz jardun daitekeela frogatuz.\nManex Agirrezabal Zabaleta, Hizkuntzaren Azterketa eta Prozesamenduan doktorego ikaslea


Euskal Herriko burujabetza prozesua indartzeko gakoak aztergai #BurujabetzaSoziala\n'Garaipen txikien bidez Euskal Herria Burujabe. SoberanÃas y soberanÃa' lelopean Manu Robles-Arangiz Fundazioak mintegi interesgarria antolatu du ekainaren 21 eta 22an Gasteizen, UNED-Bergararekin elkarlanean. Bi egunez Euskal Herriko Unibertsitateko Arte eta Letren fakultatean ekonomia sozial eraldatzaileaz eta soberaniaz hausnartuko da.\nManu Robles-Arangiz Fundazioko kide Aiala Elorrietak gidatuta, lehendabizi mahai-inguru interesgarria egin da; bertan Saioa Iraolak ?Bilgune Feminista? eta Jeanne Rolande Dacougnak ?Biltzen? hartu dute parte. Saioa Iraolak aipatu duenez gero eta handiagoa da gure herriak burujabetzarako duen premia. ?Kapitalismoak ?ongizateaz? egiten zuen promesaren mitoa erori da. Eta testuinguru honetan, autoritarismoa eta arrazismoa bezalako faktoreak indartzen ari dira. Eskubideetan atzeraka goaz, eta kapitalismoak bizitzaren oinarrizko elementuak merkantilizatu ditu. Honen ondorioa oso larria da, hau guztia egiteko herritarroi eta erakundeei gure bizitzen inguruan erabakitzeko dugun eskubideak kentzen ari dira. Horregatik ezinbestekoa da soberanian sakontzea eta aurrera egitea?.\nBurujabetza lortzeko bidean Bizkaiko Erresidentzietako langileen borroka jarri du adibidetzat. ?Bizitza sostengatzeko ardura beti egon da emakumeen esku. Gaur egun lan horiek enplegu bilakatu dira askotan, baina oso baldintza prekarioetan, ez dute onarpen sozialik. Horregatik borroka hau horren garrantzitsua izan zen, burujabetza ariketa bat izan zen. Prekarietatearen kontzeptua bera aldatu da. Lehen lanaren prekarizazioaz hitz egiten zen, orain kontzeptu zabalago batean, lan eta bizi baldintzen prekarietateaz. Hori da burujabetza feministaren proposamena, enpleguaren prekarietateaz haratago ulertzea bizitza bera dela prekarioa. Azken Martxoaren 8an hau guztia azalarazten saiatu ginen?.\nJeanne Rolande Dacougnak, berriz, pertsona migratuekin izandako integrazio prozesuak izan ditu hizpide. ?Ezinbestekoa da nazioarteko migrazio prozesuen inguruan mintzo garenean dagoen ikuspuntu ezkorra baztertzea. Gizarte guztietan daude hegemoniak, horregatik dauden dibertsitate ezberdinak landu behar dira. Hemengo gizartea gero eta indibidualistagoa da; beste kultura batzuetan, berriz, komunitatearen ideia zentroan dago. Ikuspegi hau oso interesgarria da, horregatik migrante horien ekarpena oso kontutan hartu beharra dagoela uste dut. Migranteen inguruan dauden erreferente positiboak bilatu eta zabaldu beharra dago?.\nAtsedenaldia eta gero Hedoi Etxate ?Katakrak? eta Jordi García Jané ?XES? mintzatu dira. Hedoi Etxarte bat etorri da aurreko parte hartzaileek esandakoarekin, eta burujabetza eguneroko praktiken bidez lortzen dela aipatu du. ?Soberania lortzeko eta gauzatzeko hainbat tresna daude, eta horietako lau aipatu nahiko nituzke: kooperatibak, sindikatuak eta hedaduraz mugimendu sozialak, hezkuntza eta, azkenik, kapitalaren gehiegikeriei aurre egiteko garatu beharreko tresnak aipatuko nituzke?.\nProposamen ezberdinak ere egin ditu bere hitzaldian. ?Garrantzitsuena agenda da, agenda garatzea. Orain proposatuko ditudanak egile bati hartutako ideiak dira, Suedian duela 40 urtetik hona aplikatzen ari direnak, interesgarriak iruditu zaizkidanak: norbanakoak zergak ordaintzea, ez familiak; amatasun baimenak berdinak izatea denontzat eta transferitu ezinekoak; hezkuntza sistema publiko unibertsala 0 urtetik aurrera; menpekotasuna duten lagunentzat zerbitzu publikoak...?\nAzkenik eguneko azken hizlaria mintzatu da, Jordi García Jané. Ekonomia sozial eta solidarioaren inguruko aktibista honek aipatu du soberania ekonomikorik gabe ez dagoela soberania politikorik. ?Helburu honetan ekonomia sozial eta solidarioak asko lagundu lezake. Jende askok uste duenaren kontra badaude eredu ekonomiko ez kapitalistak. Eredu horien elkarlana funtsezkoa da, saretzea. Kapitalismoaren logikatik kanpo funtzionatzen duten eredu hauek ere badaude Euskal Herrian, noski. Esaterako, Euskoa bezalako tokiko txanpona?.


Osaba Otso :: Libelista\nEgokitzapen honek Italiako Frioleko ipuin tradizional batean du oinarria. Testu politikoki ez zuzena da, ume irakurleak «ohartarazteko ipuinen» generoan sartzen dituena. Kontakizunak erritmo bizi du, eta tonu jostagarria, eta istorioa tentsioa hartzen doa bukaera ustekabekoa izan arte. Oso ipuin gomendagarria da ahoz gora kontatzeko. Osaba Otso Roger Olmosen lehenbiziko liburu irudiduna izan zen, orain dela 14 urte egina. Edizio berri honetan, Karmeleren gorabeherak azalduko dira berriz, proposamen bixi batekin, estilo aratz eta argi batekin: paper gaineko olioak, xehetasun askoko eszenografiak, ikus-jolasak (basoak zartaginaren forma du, neskaren ileak bat egiten du paisaiarekin). Halako keinu askori erreparatuko die irakurleak.


Bihartik igandera bitarte, Lauarin jaialdia Donostian — Gaztezulo\nBihartik igandera bitarte, Lauarin jaialdia Donostian\nBihartik igandera bitarte, Lauarin jaialdia Donostian https://www.gaztezulo.eus/albisteak/bihartik-igandera-bitarte-lauarin-jaialdia-donostian https://www.gaztezulo.eus/albisteak/bihartik-igandera-bitarte-lauarin-jaialdia-donostian/@@download/image/lauarin_2013_1372317514.jpg\nGoizaldi, Eskola eta Trebeska dantza taldeek antolatzen duten Lauarin Nazioarteko Folklore Jaialdiak seigarren edizioa izango du aurtengoa, eta bihar hasi eta igandera bitarte luzatuko da. Orotara zortzi konpainia ariko dira.\nDantza kultura arteko lokarri bezala ulertzen dutelako, eta donostiarrei nahiz ingurukoei mundu osoko tradizioak eta ohitura herrikoiak irisarazi nahi dizkietelako sortu zuten Lauarin Nazioarteko Folklore Jaialdia 2008an. Urteak aurrera, sona hartzen joan da, eta mundu osoko taldeak gonbidatu izan dituzte euskaldunekin batera beren emanaldiak eskaintzen, besteak beste, Polonia, Bulgaria, Grezia, Ingalaterra, Mazedonia, Irlanda, Turkia edota Eslovakiako konpainiak.\nAurtengoan, baina, finantzaketa arazoak tarteko, jaialdia hiru egunera murriztu behar izan dute Goizaldi, Eskola eta Trebeska dantza talde antolatzaileek, baina Donostiako Udalaren laguntzari esker, jaialdia hiriko hainbat auzunetara eramatea lortu dute: Amara Zaharra, Egia eta Antigua. Halaber, Alde Zaharreko Konstituzio plazan emanaldiak izango dira ostiral eta larunbatean.\nEgitarauaren baitan, Lauarin Txikia izeneko tartea prestatu dute. Hala, Gipuzkoako sei dantza taldeetako gaztetxoek ere beren gaitasunak ikusarazteko aukera izango dute larunbat arratsaldean.\nVI. edizio honetako gonbidatu berezia Espainiako Grupo folk Raices de Cenicientos izenekoa da. 1983an sortu zen musikariz, abeslariz eta dantzariz osaturiko konpainia, eta 30 urteko ibilbidean Cenizientoseko (Madril) folklorea kontserbatzeko eta zabaltzeko ahalegina itzela egin du.\n17:00etan, desfilea Trebeskatik Luis Martin Santos plazaraino (Egia).\n17:30ean, Grupo folk Raices de Cenicientos eta Trebeska Dantza Taldearen emanaldia Luis Martin Santos plazan (Egia).\n19:00etan, desfilea erdialdetik Alde Zaharrera (Alde Zaharra).\n20:00etan Grupo folk Raices de Cenicientos, Trebeska eta Goizaldi taldeen emanaldia Konstituzio plazan (Alde Zaharra).\n12:30ean, desfilea Antiguan (Antigua).\n13:00etan, emanaldia Antiguako frontoian (Antigua).\n17:00etan, Laurin Txikiaren baitako desfilea (Alde Zaharra).\n18:00etan, Laurin Txikiaren baitako emanaldia Konstituzio plazan (Alde Zaharra).\n20:00etan, Grupo folk Raices de Cenicientos, Goizaldi eta Eskola taldeen emanaldia Konstituzio plazan (Alde Zaharra).\n13:00etan, Haurren Soka Dantza Trebeska eta Eskola taldeetako haurren eskutik Konstituzio plazan (Alde Zaharra).\n17:00etan, Grupo folk Raices de Cenicientos eta Eskola taldeen emanaldia Easo plazan (Amara Zaharra).


Saganen beharrik gabe | Kirola | Berria\nSaganen beharrik gabe\nKonradek Tourreko bigarren garaipena eman dio Borari, ihesean jo eta su aritu ostean. Aranburu seigarren izan da. Oilarrak, datorrenari so\nPatrick Konrad Bora taldeko txirrindularia, atzo, etapa garaipena ospatzen. GUILLAUME HORCAJUELO / EFE Tamaina handiagoan ikusi\nBora taldeak ez du Peter Saganen beharrik Tourrean etapak irabazteko. Eslovakiarrak lasterketa utzi eta egun berean nagusitu zen Nils Politt, duela astebete; eta, atzo, bigarren garaipena patrikaratu zuen Patrick Konradek Alemaniako taldearentzat. Ausarta bezain indartsua izan zen Austriako txapelduna, sasoi handia behar baita ihesaldian jo eta ke aritu, 37 kilometroren faltan bakarrik abiatu, eta helmugara 42 segundoko errentarekin iristeko. Sonny Colbrellik (Bahrain) irabazi zuen gainontzeko iheslarien esprinta, Michael Matthewsen aurretik (Bike Exchange). Seigarren sailkatu zen Alex Aranburu (Astana), eta hautagaiak batera iritsi ziren, bukaeran izan zen oldarraldiaren ondoren.\nIndarberrituta hasi zuten etapa txirrindulariek, bezperan atseden hartu eta gero. Irten eta berehala, tropeletik eskapo egin zuen Kasper Asgreenek (Deceuninck), eta, eguneko lehen mendatean, Col de Porten, batu egin zitzaizkion Michal Kwiatkowski (Ineos) eta Mattia Cattaneo (Deceuninck). Hirukotearen saiakera ezerezean gelditu zen jaitsieran. Ia ziurra zen ihes egitea lortzen zutenen artean jokatuko zela etapa, eta mundu guztiak sartu nahi zuen aurrean. Kilometro askoko borrokaren ostean, beste hiru txirrindularik ireki zuten tartea: Jan Bakelantsek (Wanty), Fabian Doubeyk (Total Energies) eta Cristopher Juul-Jensenek (Bike Exchange). 11 ziklistako multzo bat irten zen haien atzetik; han ziren Konrad, Aranburu, Colbrelli, Matthews eta David Gaudu (Groupama).\nCol de Core igo zuten hurrena, eta han, aurreko hirukotearen bila irten zen Konrad, bakarrik. Helmugarako 71 kilometrora harrapatu zituen. Jensen moztuta gelditu zen, ezinak jota, eta atzeko multzoak oso gutxirengatik ez zuen lortu lasterketa burura iristea, Gauduren joari esker. Mendate gainean, begi-bistan zituzten Konrad, Bakelants eta Doubey. Maldan behera lasai asko harrapa zitzaketen, baina ihes egiten utzi zieten. Geroago damutuko zitzaien Konrad orduan harrapatu ez izana.\nAustriarra minutu erdiko errentarekin iritsi zen Portet-d'Aspetera, bi iheskideekin batera. Gainetik lau kilometrora utzi zituen atzean. Gauduk ez zuen amore eman nahi, eta indarrez irten zen haren bila. Aranburu lehertu egin zen frantziarrari ihardetsi nahirik, eta soilik Colbrelli izan zen eusteko gai. 22 segundora gerturatu zitzaizkion Konradi, baina jaitsieran eta ordekan handitu egin zuen errenta Borakoak. Eutsi egin zion joari, eta erorikoak saihestu zituen bihurgune bustietan. 14. etapan bigarren izan ondoren, ondo merezitako garaipena lortu zuen atzo. Aurrenekoa du itzuli handi batean.\nFaboritoek bil-bil eginda egin zuten ia etapa osoa, tropelaren gerizpean. Oso amaieran mugitu ziren, helmugatik zortzi kilometrora zegoen laugarren mailako koska batean. Guillaume Martinek (Cofidis) piztu zuen sua, eta tentsioa mantendu Wout van Aertek (Jumbo Visma). Etena izan zen tropelean, baina hautagai guztiak aurrean ziren. Batera iritsi ziren helmugara, Richard Carapaz buru (Ineos).\nHeldu da egiaren tenorea\nOilarren arteko lehia handia espero da gaurko etaparako. Hiru mendate gogor kateatuko dituzte azken kilometroetan: lehen mailako Peyresourde eta Val Louron-Azet, eta bukaerako Portet, maila berezikoa, hamasei kilometro eta %8,6ko pendizarekin. Ikusteko dago nori igoko zaion gandorra, eta nori jaitsi. Oraintxe, tente du Tadej Pogacarrek (UAE) alde handiz baitago lider: 5.18ra du Rigobertu Uran (Education First), 5.32ra Jonas Vingegaard (Jumbo Visma) eta 5.33ra Carapaz. Hamargarren helduko da Pello Bilbao (Bahrain) azken txanpara. Bihar ere, etapa gogorra jokatuko dute Pirinioetan.


Honela, hau eginez, gastuak eta kalteak egin dituenak izango du erantzunkizuna.\nProtestapena, ordainketaren edo onartzearen ezezkoa gertatzen den hurrengo egunean egin behar izaten da notario baten aurrean.\nNotarioak igorpenduari bere betebeharrak ikuseraziko dizkio eta, honen ezean, bere menpe daudenei, senideei edo auzokideei aditzera emango dizkie.\nDenbora zehar, eratuz joan den ohiturari esker, letra-igorleek gasturik gabe delako klausula erabili ohi dute, bezero onei mesede egiteagatik; honela, efektua onartzen edo ordaintzen ez bada, ez da protestatuko ere.\nGasturik gabeko klausula honek ez du legearen aurrean inolako baliorik; bankuek, horregatik, efektuak deskontatzerakoan aurreratu zuten dirua berreskuratzeko ziurtasun osoa daukatenean bakarrik erabili ohi dute.\nOrdaindu gabeko eta behar den bezala protestatutako letra baten edukitzaileak letra horren diru-kopurua eta sortu dituen gastuak bereganatzeko eskubidea dauka.\nHorretarako, igorpenduari erresaka izeneko letra berri bat bidaltzen zaio, bere idatzizkoa zera izanik: letraren diru-kopurua, protestapenaren gastuak eta, azkenik, erresakaren negoziazio berriaren kaltea.\nErresaka-letra erresakarekin batera datorren papera da.\nHonetan eragiketa zehaztu egiten da eta likidoa, protestatutako letraren idatzizkoa dela, ikus daiteke.\nErresakako idatzizkoa. Erresakaren idatzizkoa ondokoak osatzen du: 1.- Protestatutako efektuaren idatzizkoa.\n2.- Protestapenaren gastuak.\n3.- Gastu finkoak.\n6.- Erresakaren kaltea (Banka-komisioa).\n7.- I.T.E. (kaltearen gain doa).


Malandain Ballet Biarritz Eusko sareko kide da! – Eusko\nMalandain Balleta Biarritzen sortu zen, 1998an. Gaur egun, Europan gehien ikusten den konpainietarik bat da, denboraldi bakoitzean 100.000 ikusle inguru biltzen baititu. Euskal Herriari arreta berezia eskaintzen dio, “bertako tradizioari, kultura biziari, hizkuntzari eta artista koreografikoei”. Horregatik erabaki du Eusko sareko kide izatea.\nMalandain Balletekoak kausitu ditugu, urrats horren zergatia hobeki ulertzeko.\nEuskal Moneta: Malandain Ballet Biarritzen aurkezpena egin dezakezue eta Euskal Herrian gorpuzten duena azaldu?\nMalandain Ballet Biarritz: 1998an sortu zen balleta, Biarritzen, Kultura Ministerioaren eta Biarritzeko Herriko Etxearen ekimenez, Akitania Berriko eskualdearen eta Pirinio Atlantikoetako departamenduko kontseiluaren laguntzarekin. Frantziako Estatuko hemeretzi Zentro Koreografiko Nazionaletarik bat da. Teknika klasikoan formatuak diren hogeita bi dantzarik osatzen dute, eta Thierry Malandainen koreografia garaikideen bidez adierazten dira.\nMalandain Ballet Biarritzek ehun emanaldi inguru ematen ditu urtean, haietarik herena Frantziako Estatutik kanpo. Zentro Koreografiko Nazionala den aldetik, balletak lan handia egiten du ere jendea dantzari sentsibilizatzeko –bana beste, urtean hirurehun eta berrogeita hamar esku hartze baino gehiago– eta artista eta konpainiak laguntzeko –”Harrera Estudioan” baliabideari esker–.\nBere kokapen geografikoaren ondorioz, lankidetza emankorrak eratu ditu Euskal Herriko kultura eragile anitzekin. Horrela, Donostiako Victoria Eugenia Antzokiarekin elkarlanean, “Ballet T” proiektua eraiki du, zeinak Euskal Herrian arte koreografikoa distiratzea baitu helburu, obra koreografikoak koproduzituz eta zabalduz.\nZentro Koreografiko Nazionalak euskal koreografoei ere laguntzen die, alde batetik haien sorkuntzak “Harrera Estudioan” baliabidearen bidez lagunduz, eta bestetik haiei ikuspena emanez, eta horretarako Maitaldian programatuz edo udazkeneko Euskal Hitzorduetan eta udaberriko Begirada Gurutzatuetan. Azkenik, goi mailako ibilbide profesionala egin nahi duten euskal dantzariendako berezko “aukera” ere bada Balleta.\nE.M.: Zergatik hartu duzue Eusko sareko kide izateko erabakia?\nMBB: Malandain Ballet Biarritzeko kolaboratzaile batzuk Euskoko kide dira duela zenbait urtetik, tokiko ekonomiari laguntzeko, engaiamendu ekologikoei erantzuteko eta euskara bultzatzeko.\n2017az geroztik, Balletak arte eta ingurumena programa bat eman du plantan. Programa honen helburua da jendea lurraldearen ingurumen-erronkei sentsibilizatzea, eta, horretarako, sorkuntza koreografikoa baliatzea. Gainera, tokiko hornitzaileak lehenesten ditugu, eta urte guziez 2,7 milioi euro sartzen ditugu tokiko ekonomian. Maitaldia festibala Eusko sarean sartu izanak eragin ekonomiko hori indartuko du lurraldean. Testuinguru horretan erabaki zuen Malandain Ballet Biarritzek Euskoren kide izatea.\nE.M.: Sareko profesionalekin lanean ariko zarete?\nMBB: Jadaneko, Eusko sareko kide diren arlo anitzetako –garraioa, komunikazioa, elikadura, eszenako materialaren alokatzea…– hornitzaileekin ari gara lanean. Eta tokiko partaidetza berriak sortzen ahalko ditugu, Eusko sarearen bidez jadanik existitzen diren edo sortuko diren proiektuak plantan ezartzeko.\nMalandain Ballet Biarritz-eko dantzariak Victoria Eugenia de San Sebastiàn Pastoralaren irudikapenean. Argazkia Olivier Houeix Photographe eskutik.\nE. M.: Nola erabiliko duzue euskoa Balletean?\nMBB: Lehen urratsean, Euskoko kide izatearen helburua da ikusleei aukera ematea ikuskizunen sarrerak tokiko monetarekin pagatzeko. Uste dugu gure publikoaren zati batek gure balioekin bat egiten duela, eta, beraz, tokiko ekimenak sostengatzen dituela. Bigarren urratsean, pentsatzen dugu sareko kide diren hornitzaileak euskotan ordaintzea, zirkuitu laburren sarearen parte izatea, eta, gure langileei ordainsaria euskotan ordaintzea.\nE. M.: Zein da euskararen lekua konpainian?\nMBB: 1998an Biarritzen plantatu zenetik, Malandain Ballet Biarritz Zentro Koreografiko Nazionalak beti nahi izan ditu harremanak sortu Hego Euskal Herriarekin eta, zehazkiago, Gipuzkoako hiriburu Donostiarekin. 2000an Gipuzkoako Foru Aldundiaren eta Europar Batasunaren laguntza jaso zuen –Interreg III A Europako Funtsa– mugaz gaindiko jarduerak hasteko.\nHorrela, badu zenbait urte Iparraldeko eta Hegoaldeko eragileekin lankidetza proiektuak gauzatzeko xedea duen Lurraldeko Gune Koreografikoaren proiektuaren barnean idatzizko komunikazio hirueleduna baliatzen dugula: frantsesa, euskara, gaztelera. Gainera, euskara formakuntzak eskaintzen zaizkie nahi duten langileei, batez ere jendearekin harremanetan direnei. Helburua bikoitza da: euskaldunei harrera egitea eta mugaren bi aldeetan euskarazko ekintzak proposatzea.\nE. M.: Azken hitza?\nMBB: Arras kontent gara sareko kide izanik, eta espero dugu Euskoko kide profesional eta partikularrak gero eta gehiago izate!\nMomentuz, aurkitu Pastorala ikuskizuna abuztuaren 4an eta 6an Miarritzeko Gare du midi.\nMalandain Ballet – Miarritze\nZentro koreografiko nazionala


200 bolondresek Zumaia eta Deba arteko itsas bazterra garbitu dute | Angula Berria\nHasiera » 200 bolondresek Zumaia eta Deba arteko itsas bazterra garbitu dute\n200 bolondresek Zumaia eta Deba arteko itsas bazterra garbitu dute\nsugorri argitaratua 10 / Aza / 2018\nEguzki.- Gaur eguraldia lagun, 200 lagun inguruk parte hartu dute Eguzkik deitutako Zumaia eta Deba arteko itsas bazterraren garbiketan. Bertaratuko guztiak zekiten zertara zihoazen baina benetan deigarria izan da arraldera iritsitakoan ikusitako hondakin (plastikoa ia dena) kopurua handia. Ahal den guztia bildu da eta gainontzekoa marearen eraginpetik aldetzen saiatu dira.\nDeba eta Zumaia bitartean mariarteko zabalgunea garbitzen aritu direnek ederki asko erakutsi dute naturarekiko eta herrigintzarekiko kontzientzia eta konpromisoa badituztela. Baina ez gara inozoak, eta badakigu ekimen honen bidez eta egin daitezkeen antzeko beste batzuen bidez soilik ezin zaiela aurre egin plastikoak sortzen ari diren arazoei. Izan ere, 10 milioi tonelada plastiko iristen dira urtero itsasora!\nArazo globala da, eta arazo global honi konponbide globala eman behar zaio lehenbailehen plastikoen mundu ekoizpena mugatuz eta birziklatu ezin daitezkeen plastikoak debekatuz. Bitartean, birziklatu daitezkeen plastikoak behar beste bildu behar dira; gaur egun baino gehiago, alegia.\nBaina administrazioek arazoari serio heltzen dioten bitartean, herritarrok ez dugu zertan eskuak poltsikoetan sartuta itxoin. Guk ere, gure xumean, neurriak har ditzakegu. Egia da neurri xume horiek, hein batean, behintzat, adabakiak baino ez direla izango. Baina neurri horien bitartez erakusten dugun kontzientzia akuilu izango da agintariek hartu behar dituzten erabakiak lehenbailehen har ditzaten.\nEsaterako, Deba eta Zumaia bitarteko flyscha tarteka garbitu behar da, hondartzak garbitzen diren bezala. Gune hau Biotopo babestua da legez. Kalifikazio horrek ezin du amu turistiko huts izan. Neurriak behar dira, tartean, garbiketa-neurriak.\nHalaber, Gipuzkoako erreka eta ibaiek ezin dute plastikoak itsasoraino eramateko autopistak izan. Horiek ere garbiketa behar dute.


Prozesuan wikipedistek ere badute zer esana, eta hizkuntzen araberako Wikipedia bakoitzean ere editoreek aukera dute prozesuaren inguruan iritzia emateko. Euskarazko Wikipedian, CC-BY-SA lizentziaren aldeko iritzia nabari da oraingoz. Bozketa prozesua maiatzaren 3a arte da.\nGaur egunean, Wikipediara CC-BY-SA lizentzia duten irudiak kargatzen ahal dira Commons artxibo digital handiaren bidez. Argazkiak.org-ek lizentzia hori darabil, eta bertan agertzen diren irudi batzuk azkar igotzen dituzte entziklopediara wikipedistek. Wikipedia Commons-eko grafiko honek adierazten du zein lizentzia diren bateragarri irudien kasuan:\nBaina argazkiekin ez bezala, CC-BY-SA lizentzia duen testuekin kontua ez da hain argi egon orain arte. Testuak CC-BY-SA gisa definitzen dituzten blog asko dago euskaraz, horien artean Euskalnatura, adibidez. Trantsizioa gertatzen bada, Euskalnaturan idatzitako hainbat informazio interesgarri erraz igo ahal izango dira Wikipediara.\nEra berean, Wikipediako edukiak beste toki batzuetan erabiltzeko errazagoa egingo da CC lizentziaren aipu nahiko sinple batekin.\nLizentzia berriak ez ditu bateragarri egingo Wikipediarekin Creative Commons lizentzia guztiak: Libre definizioan sartzen ez direnak ez dira bateragarri, bereziki Ez-Komertziala (Non Commercial, NC) eta Lan Eratorririk Ez (Non-Derivative, ND) zigilua daramatenak.


Zerbitzuak - Informatica a domicilio en Tolosaldea : Infokom\tZerbitzuak - Informatica a domicilio en Tolosaldea : Infokom\nZerbitzuak Ion Ander\nInfokom gaitasun handiko profesionalak dituen enpresa dinamiko bat da zeinak lan egiten duen ondo bereizitako bi arlo osagarrietan, enpresen eta partikularren beharrei konponbideak emateko arlo desberdinetan.\nKonprometitu egiten gara da kalitatezko zerbitzu bat ematera eta konponbiderik onena bilatzera gure bezeroei laguntzeko arrakasta izaten.\nZeure ingurutik kanpo saltzera atera nahi eta ez dakizu zer egin? Lagunduko dizugu. Antolatu behar al duzu ekitaldi bat, produktuen aurkezpen bat, feria bat, kongreso bat…? Antolatuko dizugu. Hots egiguzu edo…gehiago irakurri


Arroz-ekoizleek diote desagertzeko zorian daudela nekazaritza-erreformaren ondorioz | Consumer\nArroz-ekoizleek diote desagertzeko zorian daudela nekazaritza-erreformaren ondorioz\nPrezioek berdin jarraituko lukete nekazariaren eta kontsumitzailearen artean diharduten eragileen kontzentrazioagatik.\nEspainiako arroz-ekoizleek onartezintzat jo dute sektore honetarako Nekazaritza Politika Komuna (NPB) aldatzeko proposamena. Nekazari eta Abeltzainen Elkarteen Koordinakundeak (COAG) uste du Europako Batzordearen proposamenek “arroza praktikatzen duen sektorea desagerrarazi egiten dutela, industriaren interesak erabat asetzen dituzten bitartean”. Nekazaritza-erakunde horren arabera, kontsumitzaileak ordaindutako azken prezioek berdin jarraituko lukete, nekazarien eta kontsumitzaileen artean jarduten duten operadoreen kontzentrazioa eta horien sakabanatzea direla eta.\nGaur egun, arroza ekoizten duen nekazariak 0,5 euro ordaintzen ditu kilo bakoitzeko, eta kontsumitzaileak 1,1 euro kiloko. Bi kopuruen arteko aldea, prezioaren% 54, COAGen arabera geratzen da banaketaren esku, eta kostu horren kostuak nekazariari dagozkionak baino askoz txikiagoak dira. Batzuen eta besteen irabazien arteko desoreka hori areagotu egingo litzateke, Bruselak proposatzen duen moduan, nekazarien prezioak erdira jaitsiko balira.\nEsku hartzeko prezioaren murrizketa onartuz gero, arrozaren prezioa munduko merkatuaren mailetaraino iristen da, eta horrek ez ditu estaltzen ekoizpen-kostuak Espainian eta Europako Batasuna ekoizten duten gainerako herrialdeetan. Sektoreak, gainera, laborantzako gehieneko azalera, 104.793 hektareakoa, handitzeko eskatu du.\nEuropako Batzordeak, bestalde, esan du, laguntza gehituz, esku hartzeko prezioen %88ko murrizketa konpentsatzen dela, eta hori sinestezina dela sektoretik, zeren eta, kalkuluen arabera, “kasuetako onenaren %58 baino ez baita konpentsatzen”.\narroz precios-eu productores-eu


Protobionte - Wikipedia, entziklopedia askea.\nProtobionteak egitura aurre-zelularrak ziren, biziaren sorrera prozesuan benetako zelulak agertu baino lehen sortu zirenak. Molekula organikoz osatutako tanta txikiak ziren protobionteak, lipidozko mizela baten bidez ingurugirotik isolatuak. Oparinen koazerbatuak edo Sidney Fox-en mikroesferak protobionteak izango ziren.\nProtobionteak laborategian sortu daitezke modu esperimentalean. Ezin dute homeostasia mantendu, baina bai nolabaiteko barne-giro kimikoa.\nBiziaren sorrera prozesuan protobionteak lehenengo egitura biokimiko konpartimentatuak izan ziren, zituzten lipidozko mintzari esker. Horrek nolabaiteko autonomia ematen zien ingurugirotik (haien barne konposizio kimikoa ingurugirokoarena ezberdina baitzen), metabolismo primitibo baten agerpena erraztuz.\nOrriaren azken aldaketa: 16 iraila 2020, 14:25.